Nazpəri: "Atam başımı aldadıb, məni 15 yaşımda ..." - VİDEO » Qadınla.Com - Qadınlar Birİncidir!\nTarix: 1-10-2016, 02:04\n"Üzr istədi, amma bağışlamadım"Xalq artisti Nazpəri Dostəliyeva ARB TV-nin "Gəlin danışaq" verilişində eksklüziv açıqlamalar verib. Sevilən müğənni bu sənəti seçməsinin ailəsində yaratdığı narazılıqlardan danışıb: "Atam sənətkar idi. Görürdü ki, mənim iç dünyamda nə boyda sənət var. O uşaqlığımla nələr oxuyurdumsa. Atam məni çox gözəl başa düşürdü, amma qardaşlarım gənc idilər, istəmirdilər. Böyük qardaşım Ağalar çox ciddi oğlan idi. Heç vaxt icazə verməzdi ki, qız manikürə getsin, icazə verməzdi ki, salona getsin. Ancaq o biri qardaşlarım heç qarışmazdılar. Sadəcə olaraq narazılıq var idi. Mənim böyük qardaşım əsəbləşməsin, evdə söz-söhbət olmasın deyə atam düşünüb-daşınıb dedi ki, ailə qurmağın vaxtıdır. Qoy sənin də bu sənətini müdafiə edənin olsun, qardaşın artıq müdaxilə etməsin. Bir çıxış yolu kimi həm də".Tanınmış ifaçı 15 yaşında ərə getməsi haqda isə bunları söyləyib:"Misal üçün, bir gənc qızın 15 yaşında ərə getməyinə mən bu gün qəti "yox" deyərəm. Amma mən 15 yaşımda ailə qurdum. Bir sənətlə alışıb-yanan övlad oğlandır, qızdır, fərqi yoxdur, mən ona "hə" deyərdim, ona kömək edərdim səhnəyə çıxsın. Mənim o yaşda ailə qurmaq ağlıma belə gəlmirdi. Təsəvvür edin ki, vağzalı çalınır, mən gedirəm, atam çıxdı mənə xeyir-dua versin. Mən atama dedim ki, ata, mən haraya gedirəm? Atam başını aşağı salıb çox pis oldu. Dedi ki, bala, qonaq gedirsən, rayona gələcəksən. Mənim başımı aldatdı. Görür, uşağam, heç başa düşmürəm. Deyirəm, papa, tez qayıdım da, nə olar. Yəni bu dərəcə də saf, sadə, heç nədən xəbəri olmayan bir uşağın haraya getdiyi belə ona hələ çatmır". Sənətçi, müğənnilik etmək istəyinin həyat yoldaşı tərəfindən də əngəlləndiyini bildirib: "Sözsüz, həyat yoldaşım məndən çox böyük idi. Yaşını deməyəcəm. Allah rəhmət eləsin! Dünyasını dəyişib. Gözəl insan idi. Övladlarımın atasıdır. Nə isə. Mən heç vaxt dünyasını dəyişmiş insanların artıq nöqsanlarını, səhvlərini danışmıram, amma o da mənə icazə vermədi. Elçi gəldikləri vaxt anama demişdilər ki, icazə verəcəyik. Mənim üçün çox gəzlənilməz oldu. Ali təhsilli, alicənab bir insan idi. Yəqin ki, o məni başa düşərdi. O da istəmədi. O da istəməyəndə mən çox pis oldum, həyat mənim gözümdə bir anlıq söndü. Mən düşündüm ki, mənim taleyimə belə bir qara bəxt yazılıbmış. Mən onu yaşadım. Mən 8 il o həyatı yaşadım. Hətta 9 ildən artıq. Qəfəsdə çırpınan, qolu-qanadı sınan quş kimi çapalayırdım. Eyni zamanda mən 2 övladımı böyütdüm, onların dünyaya gəlməsi mənim üçün stimul oldu yaşam tərzimə". Məşhur müğənni həyat yoldaşından xəyanətə görə ayrıldığını söyləyib: "Onun bircə səhvinin ucbatından oldu hər şey. Mən yenə deyirəm, bütün qadınlar onu bağışlayardı, o səhv bütün kişilərdə ola bilərdi, amma mən bağışlamadım. Bilirsənmi necə, hər şey sübut olunduğu gün ki mən onu bağışlamayacam, onun ağlına belə gəlməzdi ki, mən ciddiyəm. Amma mən bir dəfə dedim sözümü. Çünki mən özüm xəyanət etməyi sevmirəm. Əgər mən xəyanət etməyi sevmirəmsə, öz intiharıma belə razı olaram, ancaq mənə edilən xəyanəti bağışlamaram. Bu bizim ayrılığımıza böyük bir səbəb oldu. Onun heç yatıb yuxusuna da gəlməzdi ki, biz ayrıla bilərik. Xalq artisti həyat yoldaşı ilə yaşadığı son günün detallarını açıqlayıb: "Biz 2 dost kimi əyləşdik. Mən hətta gözəl bir süfrə də açdım, gözəl bir sarı qızılgül qoydum masaya. O başa düşmədi ki, nə var, nə yox. O, sadəcə olaraq öz peşmanlığını bildirdi, üzr istədi. Mən isə ona qulaq asmırdım. Bir fikrimi dedim ki, bu bizim son gecəmiz, son içdiyimiz bir stəkan çay, son romantik yaşadığımız həyat olacaq. Ancaq yenə o inanmadı. O, bir vaxt gözünü açdı ki, artıq biz tamamilə ayrı-ayrı adamlarıq". loading... 0\nere getmeyi heqiqetende faciyedir indide tesufki bu cur qizlarimiz vardir\ndeyesen cox kinoya baxib yaxshi senaridi\n1 oktyabr 2016 20:48\n6 sən səbirli ol,bir gün dövran dönəcək,sənə edilən haqsızlıqlari Allah görəcək,ahın yerdə qalmaz,bir gün sıra onlara da gələcək... Offline\nbunun deyesen qocaldiqca bawi qacib.Guya ere gedende atasinnan soruwurmuwki hara gedirem,bir koynek et tokdume lap,duwuklerin qirilsin senin.Cefeng agilsiz fikirlerle nece de senetlerin gozden salirlare.\nHamisini oxudum.ama hec maragimi cekmedi\n1 oktyabr 2016 13:54\nsebrim catmadi oxuyamsebrim catmadi oxuyam\n1 oktyabr 2016 12:04\n3 Deyerine deyer vermeyen deyersizlere verdiyin deyer neye deyer( Offline\noxumadim uzun olduu(\n1 oktyabr 2016 11:02\nTesirlenerek oxudum.Demeye soz tapmiram.Atasi yalnis is gorub.Qizinin taleyiyle oynayib.En azinnan iki gozel balasi var.\n1 oktyabr 2016 07:14


Milyonların azarkeşlik etdiyi futbol turnirləri təkcə qələbə və məğlubiyyətlərlə yadda qalmır. Bəzən yaşıl meydançalarda gedən mübarizə azarkeşlərin də mübarizəsinə çevrilir, bəzən isə bu mübarizə ən xoşagəlməz hadisələrlə, faciə ilə nəticələnir. 35 il öncə, 1985-ci ilin mayın 29-da Belçikanın paytaxtı Brüsseldə baş verən faciə kimi...\nFutbol tarixinə “Eyzel faciəsi” kimi düşmüş bu hadisə Brüsselin “Eyzel” stadionunda baş verib. Çempionlar Kubokunun final matçında İtaliyanın “Yuventus” klubu ilə İngiltərənin “Liverpul” komandası qarşılaşıblar.\nƏslində Avropanın iki tanınmış klubunun final matçının “Eyzel” stadionunda keçirilməsi futbol ictimaiyyətinin böyük narazılığına səbəb olub. Hər iki klubun rəhbərliyinin əvvəlcədən UEFA-ya matçın başqa bir stadionda keçirilməsi ilə bağlı rəsmi müraciətləri olub və bu müraciətlərdə konkret olaraq qeyd edilib ki, bir əsrlik yaşı olan “Eyzel” stadionu bu cür mötöbər turnir üçün hazır və yararlı vəziyyətdə deyil.\nHəqiqətdə də, “Eyzel”də vəziyyət final matçı üçün lazımi səviyyədə olmayıb, istər yaşıl meydançanın və azarkeşlər üçün nəzərdə tutulan tribunaların vəziyyəti, istərsə də kütləvi insan toplanışı ilə müşayiət olunan yarışlarda təhlükəsizliyin təmin edilməsi məsələsi qənaətbəxş sayılmayıb. UEFA mövcud durumu təkrar müzakirə etsə də, matçın “Eyzel” stadionunda küçirilməsi qərarını qüvvədə saxlayıb.\nMatç zamanı stadion öz tutumundan artıq, təxminən 60 min azarkeş qəbul edib. N, O, M sektorları “Yuventus”un, Y, X sektorları isə “Liverpul”un azarkeşləri üçün ayrılıb. Belçikalılar və neytral azarkeşlər üçün isə Z sektoru nəzərdə tutulub. Bir haşiyə çıxaraq qeyd edək ki, Brüsseldə yaşayan və sayca ingilislərdən daha çox olan italyanlılar yerli əhali kimi Z sektoruna bilet alıblar.\nMatçın saat 20.00-da başlanmasına baxmayaraq, azarkeşlər təxminən bir-iki saat əvvəldən stadiona toplaşıblar. Oyunun başlanmasına 40-50 dəqiqə qalmış isə italyan və ingilis azarkeşlərinin ilk qarşıdurması başlayıb. Dəqiqələr ərzində qarşıdurma alovlanaraq qanlı toqquşmalara çevrilib. Sektorlar arasında müvəqətti quraşdırılan zəncirli dəmir arakəsmələr azarkeşlərin davasına mane ola bilməyib. Daha çox aqresiv olan ingilis azarkeşləri Z sektoru tərəfdən bütün maneələri keçərək qarşı tərəfə hücum edəndə, italyanlar stadiondan qaçmağa cəhd ediblər, stadionun sədd divarları çoxsaylı insan kütləsinin təzyiqinə tab gətirməyərək uçub və azarkeşlər bir-birlərini üzərindən keçməyə başlayıblar.\nEyni zamanda stadionun digər tərəfində italyanların ingilis azarkeşlərinə həmlələri başlayıb. Polis və stadionun təhlükəsizlik xidmətinin əməkdaşlarının müdaxiləsi heç bir nəticə verməyib. Yalnız helikopterlərlə əraziyə əlavə qüvvələr cəlb edildikdən sonra iğtişaşı yatıtrtmaq mümkün olub.\nİğtişaş zamanı 32 nəfər italyan, 4 nəfər belçikalı, 2 nəfər fransız, 1 nəfər irlandiyalı olmaqla 39 nəfər həlak olub. 600 nəfərdən artıq azarkeş isə müxtəlif dərəcəli bədən xəsarəti alıb.\nİğtişaşın baş verməsinə, ölənlərin və yaralananların sayına baxmayaraq UEFA və Belçika rəsmiləri matçın təxirə salınmasını məqsədəuyğun saymayıblar. Onlar matçın təxirə salınması ilə yeni iğtişaşların yaranacağı ehtimalını nəzərə alaraq final oyununun keçirilməsinə qərar veriblər.\nBeləliklə, qanlı “Eyzel” stadionunda final matçı başlayıb. Əvvəlcə komandaların kapitanları azarkeşlərə müraciət edərək onları sakitliyə, qayda-qanuna əməl etməyə dəvət ediblər. Oyunu isveçli hakim Danil Zbiqniyev idarə edib. “Liverpul” futbolçularının kobud oyunu nəticəsində hakim “Yuventus”a 11 metrlik cərimə zərbəsi haqqını verib. Cərimə zərbəsini dövrün ən məşhur futbolçularından biri olan Mişel Platini icra edib və final matçı 1-0 hesabı ilə italyanların qələbəsi ilə başa çatıb.\n“Eyzel” stadionunda baş verən qanlı hadisələrdən sonra UEFA və Belçika hüquq-mühafizə orqanları ciddi araşdırmalara başlayıblar, hadisə ilə bağlı cinayət işi açılıb. İstintaq yekunlaşdıqdan sonra baş verən iğtişaşa görə 27 nəfər həbs olunub, onlar 1-3 il müddətinə azadlıqdan məhrumetmə cəzasına məhkum ediliblər. UEFA isə təşkilatçılıq etdiyi turnirlərdə klubların iştirakına bir müddət qadağalar tətbiq edib.\nİctimai rəydə Belçika polisinin qeyri-peşəkarlığı ilə bağlı fikirlər daha çox hallanıb, qeyd olunub ki, hadisələrin qarşısının alınmasında Belçika hüquq-mühafizə orqanlarının əməkdaşları acizlik göstəriblər.\nİğtişaşın baş verməsində UEFA-nı da günahlandıranlar az olmayıb və bu hadisə bəzi kütləvi informasiya vasitələrində “UEFA-nın sakit dəqiqələri” başlığı altında işıqlandırılıb. Amma sözsüz ki, UEFA ittihamları qəbul etməyib, istintaqa müdaxilə etmədən, qeyri-rəsmi olaraq əsas günahkarların ingilis azarkeşləri olduqlarını dilə gətirməkdən çəkinməyiblər.\n“Eyzel faciəsi”ndən sonra stadionda bir daha futbol turnirləri keçirilməyib. Bir neçə ildən sonra isə stadion tam sökülərək yerində yenisi, “Kral Baudouin” stadionu inşa edilib.\nQanlı final matçından sonra “Liverpul” və “Yuventus” klubları ilk dəfə 20 ildən sonra, 5 aprel 2005-ci ildə, Çempionlar Liqasının dörddə bir finalında İngiltərənin “Enfild” stadionunda qarşılaşıblar. Oyundan əvvəl “Eyzel” stadionunda həlak olan azarkeşlərin xatirəsi bir dəqiqəlik sükutla yad edilib. Həmin matçda “Liverpul” “Yuventus”a 2-1 hesabı ilə qalib gəlib. /Musavat.com/\nTEQLƏR: 39 nəfərin həlak olmasına səbəb olan matç – “Eyzel faciəsi”nin 35 ili tamam oldu


Muğam Mərkəzində tanınmış şair Yusif Həsənbəyin yaradıcılıq gecəsi keçiriləcək - AZƏRTAC – Azərbaycan Dövlət İnformasiya Agentliyi\nMuğam Mərkəzində tanınmış şair Yusif Həsənbəyin yaradıcılıq gecəsi keçiriləcək\nMayın 15-də Beynəlxalq Muğam Mərkəzində Əməkdar incəsənət xadimi, Azərbaycan Yazıçılar Birliyinin üzvü, şair, dramaturq, tərcüməçi Yusif Həsənbəyin yaradıcılıq gecəsi keçiriləcək.\nQurumun mətbuat xidmətinin rəhbəri Lalə Azəri AZƏRTAC-a bildirib ki, gecədə şairin sənət dostları onun yaradıcılığı ilə bağlı düşüncələrini bölüşəcək, Azərbaycan ədəbiyyatının inkişafındakı xidmətləri vurğulanacaq.\nYusif Həsənbəy vətənimizi, onun gözəlliklərini tərənnüm edən bəstələrin şeir müəllifidir. Bu minvalla o, demək olar ki, ən müqtədir bəstəkarlarımızla çalışıb. Tədbir çərçivəsində tanınmış və sevilən xanəndələr tərəfindən müəllifin şeirlərinə bəstələnmiş mahnılar təqdim olunacaq. Həmçinin qiraət ustalarının ifasında şairin şeirlərindən nümunələr səslənəcək. Müəllifin iştirakı ilə reallaşacaq tədbirdə Xalq artistləri Gülyanaq və Gülyaz Məmmədovalar, Eldost Bayram, Əməkdar artist Gülüstan Əliyeva və gənc xanəndələr çıxış edəcəklər. İfaçıları AzTV-nin Əhsən Dadaşov adına Xalq Çalğı Alətləri Ansamblı müşayiət edəcək. Gecənin aparıcısı filologiya elmləri üzrə fəlsəfə doktoru, tədqiqatçı Gülhüseyn Kazımlıdır.\nAZERTAG.AZ :Muğam Mərkəzində tanınmış şair Yusif Həsənbəyin yaradıcılıq gecəsi keçiriləcək


“Əli Kərimlinin heç bir şansı yoxdur” - MÜSAHİBƏ\n“Suriya probleminin yaxın vaxtlarda həll ediləcəyini gözləmək sadəlövhlük olardı. Amma Suriya məsələsində kifayət qədər irəliyə addım atılır. Fransada baş verən terror aktından sonra dünyanın terrora münasibəti bir qədər dəyişmiş oldu. Bu terror aktı əslində İraqda və Suriyada hər gün baş verir, lakin rezonans doğurmur. Bu mənada Qərbin özünün terror təhlükəsinə məruz qalması Bəşər Əsədə olan münasibəti dəyişdi. Əslində, Bəşər Əsəd İŞİD adlı qurumla mübarizə aparır, yəni terror təşkilatı ilə. Belə bir zamanda Qərbin Bəşər Əsədə qarşı mübarizə aparması bir qədər məntiqli görünmür. Odur ki, Qərb dairələri artıq silahlarını İŞİD-ə qarşı çevirib. Belə bir situasiyada, yəqin ki, Bəşər Əsədlə gizli danışıqlar aparılacaq və Əsədin müəyyən müddətə hakimiyyətdə qalması razılaşdırılacaq”.\nBunu Teleqraf.com-a müsahibəsində AXCP-nin narazı qanadının sədri Razi Nurullayev bildirib. Müsahibəni təqdim edirik:\n- Razi bəy, AXCP-nin Əli Kərimli qanadını məhkəməyə vermisiniz. Prosesə necə hazırlaşırsınız?\n- Hüquqşünaslarımız məhkəmə prosesinə hazırlaşır. Sənədlərimizi Ədliyyə Nazirliyinə vermişdik. İndi də məhkəməyə təqdim edəcəyik. Həm qurultayın sənədlərini, həm qarşı tərəfin bizim əlimizə çatan qüsurlu sənədlərini, çatışmazlıqları, həm də sentyabrın 27-nə qədər mövcud olan qanunsuzluqlar, nizamnamə pozuntularını təqdim edəcəyik.\n- Məhkəmə prosesinin nəticəsindən nə gözləyirsiniz?\n- Təbii ki, məhkəmə prosesi keçiriləcək, araşdırmalar aparılacaq. Məhkəmənin sonunu bizim üçün xeyirli olacağı düşüncəsindəyəm.\n- Hansı səbəblərdən belə düşünürsünüz və arqumentləriniz nədən ibarətdir?\n- Öncə deyim ki, Ədliyyə Nazirliyi qarşı tərəfin sənədlərini geri qaytarıb. Başqa sözlə, artıq Azərbaycanda bir təmsilçilik üçün iki təşkilatın mövcud olduğu təsdiq edilib. İkincisi, artıq qarşı tərəf nizamnamə tələblərini ciddi şəkildə bir neçə dəfə pozub. Nizamnaməyə görə, sədrliyə dörd ildən bir qurultay keçirilməlidir. İndi yeni nüans ortaya çıxıb. Belə ki, nizamnaməyə dəyişiklik edilsə də, zamanında Ədliyyə Nazirliyinə təqdim edilməyib. Və yaxud edilib-edilmədiyi haqqında konkret məlumat yoxdur. Bilinmir ki, sədr iki ildən və ya dörd ildən bir seçilməlidir. Mərhum Əbülfəz Elçibəydən sonra keçirilən qurultayda bu dəyişikliklərin necə edildiyi bəlli deyil. Əgər edilibsə, bu nizamnamədə qeyd olunmalıdır. Edilibsə və nazirlik bunu təsdiq etməyibsə, biz artıq qanun pozuntusu haqqında danışa bilərik. Mövcud nizamnaməyə görə, qurultay iki ildən bir keçirilməlidir. Amma biz bunu dəyişərək dörd ildən bir etdik. İndi belə çıxır ki, Əli Kərimlinin nizamnaməsində qurultayın iki ildən bir keçirilməsi nəzərdə tutulsa da, bu şəxs 4-5-6 ildən bir qurultay keçirir. Yəni ürəyi istəyəndə bunu edir və özünü sədr elan edir. Hesab edirik ki, çox ciddi qanun pozuntuları var və bu pozuntulara əsasən, biz məhkəmədə udacağıq. Hüquqşünasların da dediyinə görə, Əli Kərimlinin AXCP sədri olaraq tanınması üçün heç bir şansı yoxdur.\n- Sizin qurultayınızdan bir neçə ay keçir. Hazırda ümumi durum necədir, proses arzuladığınız şəkildə getdimi?\n- Təbii ki, getdi. Hesab edirəm ki, bizim fəaliyyətimiz göz qabağındadır. Uğurlu partiya və media qura bilmişik. Bu gündə Azərbaycanda ciddi siyasi gündəm yarada bilmişik. Bu proses yay ayından indiyə qədər davam edir. Azərbaycanda siyasət nə qədər passiv olsa da, biz siyasətə müəyyən mənada aktivlik gətirə bildik. Digər tərəfdən, artıq çox uğurlu nəticələrimiz olub. Cəmiyyətə mesajlar verdik ki, köhnə siyasi liderlər artıq siyasətdən çəkilməli, cəmiyyətin yeni simalara, yeni siyasi ideologiyalara ehtiyacı var. Müxalifət düşərgəsinin tamamilə yeniləşməyə ehtiyac var və cəmiyyətimiz də bu cür düşünür, qəbul edir. Doğrudan da, köhnələr artıq köhnəlib, cəmiyyətə yeni nəfəs lazımdır. Biz bunu edə bildik. Bütün siyasi partiyalar anladı ki, Azərbaycanda yeni siyasi nəsil yetişir, onlar köhnələri indiki formatda qəbul etmir. Bunun üçün də bütün siyasi partiyaların daxilində bir narazılıq yaranıb. Deyərdim ki, hər bir partiyaların daxilində növbəti inqilablar dalğası başlayacaq. Beləcə, köhnə liderləri atacaqlar və yerlərinə yeniləri gələcək. Cəmiyyətdə yeni simalara və yeni siyasi yanaşmalara ehtiyacın olduğunu ortaya qoya bildik. Bunu da ictimai rəy qəbul etdi. Bu da bizim uğurumuzdur.\n- AXCP adına hər iki tərəf iddia edir və qurultaylarını keçirib. Qurultaydan sonrakı durum necədir, yeni üzvlər gəlirmi?\n- Artıq Əli Kərimlinin yanında olan çoxlu sayda insan bizi seçib, yanımıza gəlib. Zaman-zaman bu proses davam edəcək. Düzdür, indi sürətli deyil, amma bu axın davam edir. Sadəcə, biz daha bu halları xəbərə çevirmirik, başımız partiya quruculuğuna qarışıb. Kənardan da gələnlər çoxdur. Artıq yalnız cəbhəçilərin bura gəlişi baş vermir. Bu, ilkin mərhələ idi və başa vurmuşuq. İkinci mərhələdə bizim üçün Azərbaycan xalqı, vətəndaşı var. Qapımız hər kəsin üzərinə açıqdır. Biz açıq qapı siyasətini davam etdiririk və düşünürük ki, bunun nəticəsi də olur.\n- Başqa müxalifət partiyalarından sıralarınıza qoşulan varmı?\n- Bu barədə hələlik danışığımız olmayıb.\n- Hazırda 2018-ci il prezident seçkilərinə hazırlaşırıq. Bununla bağlı proqram işlərini yerinə yetirməklə məşğuluq. Biz 2016-2018-ci illə bağlı proqramlarımızı açıqlamaqda davam edəcəyik.\n- Digər partiyalarla münasibətləriniz hansı səviyyədədir?\n- Hələlik müəyyən mərhələni keçirik. Siyasi partiyalar bizimlə əməkdaşlıq etmək niyyətində olarsa, bunu müzakirə etməyə hazırıq. Amma əlahiddə olaraq özümüzün hansısa təşkilata əməkdaşlıqla bağlı müraciətimiz olmayıb.\n- Ancaq siz ADR Hərəkatı ilə birləşməyə hazır olmağınızla bağlı da fikir irəli sürmüşdünüz...\n- Əvvəla hesab edirəm ki, hər bir zaman əməkdaşlığa ehtiyac var. Azərbaycanı sevən, demokratiya haqqında düşünən hər bir təşkilatla əməkdaşlığa hazırıq. İkincisi, bizim ADR Hərəkatına heç zaman təklifimiz olmayıb. Siz nəzərdə tutduğunuz medianın uydurması idi. Mən sadəcə olaraq jurnalistin bu istiqamətdə verdiyi sualı cavablandırmışdım. Həmin jurnalist də fikirlərimi başqa formatda yazmışdı. İndi də qeyd edirəm ki, kim bizə əməkdaşlığa dair müraciət edərsə, bu təklifi müzakirə etməyə hazırıq. Yəni hər kəslə əməkdaşlığa hazırıq.\n- Siyasi analitik kimi hazırda regionda yaranan gərgin Türkiyə-Rusiya münasibətlərinin mümkün inkişafı istiqamətləri haqqında nə deyə bilərsiniz?\n- Təbii ki, Rusiya-Türkiyə arasında geniş miqyaslı müharibənin olacağını görmürəm. Həm də indi siyasətdə müharibə bizim düşündüyümüz klassik müharibə anlamında baş vermir. Ancaq Türkiyə-Rusiya arasında ciddi qarşıdurma, informasiya müharibəsi gedir. Həm də ictimai rəy hər iki dövlətin başçısını elə həddə gətirib ki, nə Putin geri çəkilə bilir, nə də Ərdoğan. Onun üçün də qarşıdurmanın bir müddət davam edəcəyi düşüncəsindəyəm. Rusiyaya məxsus təyyarənin vurulması türk iqtisadiyyatına ciddi zərər vursa da, ümumi qlobal miqyasda Türkiyənin imicinə müsbət təsir göstərib. Dünya Türkiyənin böyük dövlət olduğunu bir daha gördü. Həmçinin, Türkiyənin hakimiyyətdə olan partiyasının nüfuzu kifayət qədər qalxdı. Eyni zamanda Türkiyə belə cəsarətli addım atmaqla NATO və Amerikanın simpatiyasını qazanmış oldu. İctimai rəy də bunu qəbul etdi. Bu səbəbdən Türkiyə rəhbərliyi nə üzr istəyəcək, nə də rəqibin qarşısından geri çəkiləcək. Amma təbii ki, Ankara Rusiya ilə münasibətlərin yenidən düzəldilməsində maraqlı və hazırdır. Amma bu münasibətlər düzələcəksə, bundan Moskva ziyan çəkəcək.\n- Nə mənada ziyan çəkəcək?\n- Rusiya təyyarəsinin vurulması həm də Putinin reytinqinə vurulan zərbədir. Düşünürəm ki, Putin bu məsələni belə qoymaq istəmir. Əksinə, bunun əvəzini çıxacaq. Birinci dalğada Türkiyə ilə olan iqtisadi münasibətlər tamamilə dayandırılıb, siyasi kontaktlar rədd edilib. İkinci dalğada, ola bilsin ki, PKK silahlandırılsın. Eləcə də, münasib zamanda Türkiyəyə ağır zərbə vurulması ehtimalı böyükdür. Bu zərbənin təsiri təyyarənin vurulması zərbəsi qədər əks-sədalı ola bilər. Rusiyanın davranışlarını bu cür analiz etmək olar. Bu mənada, iki ölkə arasında münasibətlər yaxın zamanda düzəlməyəcək.\n- Bəllidir ki, bütün problemlərin kökündə Suriya böhranı durur. Sizcə, məlum hadisədən sonra Suriya probleminin çözülməsi üçün ciddi addımların atılması gözləniləndir?\n- Suriya probleminin yaxın vaxtlarda həll ediləcəyini gözləmək sadəlövhlük olardı. Amma Suriya məsələsində kifayət qədər irəliyə addım atılır. Fransada baş verən terror aktından sonra dünyanın terrora münasibəti bir qədər dəyişmiş oldu. Bu terror aktı əslində İraqda və Suriyada hər gün baş verir, lakin rezonans doğurmur. Bu mənada, Qərbin özünün terror təhlükəsinə məruz qalması Bəşər Əsədə olan münasibəti dəyişdi. Əslində, Bəşər Əsəd İŞİD adlı qurumla mübarizə aparır, yəni terror təşkilatı ilə. Belə bir zamanda Qərbin Bəşər Əsədə qarşı mübarizə aparması bir qədər məntiqli görünmür. Odur ki, Qərb dairələri artıq silahlarını İŞİD-ə qarşı çevirib. Belə bir situasiyada, yəqin ki, Bəşər Əsədlə gizli danışıqlar aparılacaq və Əsədin müəyyən müddətə hakimiyyətdə qalması razılaşdırılacaq. Artıq bunun ilkin təzahürləri görünməkdədir. Bu yaxınlarda Fransanın xarici işlər naziri belə fikir səsləndirib. İkincisi, hazırda Əsəd Rusiya ilə birlikdə İŞİD-ə və özünün hakimiyyətinə qarşı olan digər qruplarla konkret mübarizə aparır. Bu proses davam edəcək. Bu da Əsədin hakimiyyətdə qalması ehtimalını artırır. Bu mənada Qərbdə Əsədin hakimiyyətdə qalması ilə müəyyən müddət üçün razılaşa bilər. Üçüncüsü, Qərbin, Rusiyanın və Türkiyənin marağındadır ki, İŞİD məsələsi aradan qaldırılsın. Bu aradan qaldırılmayana qədər Bəşər Əsədin və Suriya problemlərinin həlli görünmür. Beynəlxalq ekspertlərin düşüncəsinə görə, İŞİD məsələsi yaxın iki ilə həll edilə bilər. Demək olar ki, biz iki il ərzində Suriyada münaqişənin şahidi olacağıq.


"Çox da ki, bu sahəyə yetərincə vəsait ayrılıb... amma, nə olsun?!" » "Dünya" informasiya agentliyi\n"Çox da ki, bu sahəyə yetərincə vəsait ayrılıb... amma, nə olsun?!" - GİLEY\nTarix: 30-07-2020, 09:51 | Çap et\nDİA.AZ: - Sumqayıt sakini Gülşən Etibarqızı səhiyyə sistemindəki eybəcərliklərdən gileylidir. DİA.AZ olaraq narazı vətəndaşın müraciətini olduğu kimi təqdim edirik:\n"Bir neçə gün öncə elə oldu ki yolumuz Sumqayıt Təcili tibbi yardım xəstəxanasına düşdü. Düşməz olaydı. əgər cibində bir qara qəpiyin yoxdursa, xəstəxanalara üz tutmağının da heç bir əhəmiyyəti yoxdur. Allah eləməmiş, ağır xəstən ola, onda da vay halına... Burda sənin pulsuz "salamını belə almayacaqlar", qaldı ki, ölümlə çarpışan xəstənə adi iynə vursunlar, çox da ki, bu sahəyə yetərincə vəsait ayrılıb. Amma, nə olsun?! Zalımın balaları öyrəncəkli olublar, adət ediblər ki, əlinə versinlər türkün məsəli bir kağız parçası - desinlər ki, get bunları al gətir. Görəsən, onda xəstəxanalara ayrılan dərman preparatları necə olur, onları harda itirib batırırlar. Əlqərəz, bu haqda çox yazılıb, çox da oxunub. Onsuz da bu səhiyyə var ki, burda çətin ki, nəsə düzələ.\nƏhalinin narazı qaldığı və səhiyyə xidmətlərinin standartlara uyğun aparılmadığı dövlət xəstəxanalarından biri də Sumqayıt şəhər Təcili Tibbi Yardım Xəstəxanasıdır. Necə bir el məsəli var, deyirlər, Allah düşmənimin də işini bura salmasın. Birdən nə badə xəstələndin yolun düşdü bu xəstəxanaya, utanmayıb əlinə yekə bir resept kağızı yazıb verəcəklər ki, bunlar bizdə yoxdur, al gətir. Sən də məcbursan ki, alasan, başqa çıxış yolun qalmır. Almağın bir yana, yazdıqları da şirkət dərmanlarıdır. Bu da onlara ikiqat pul qazanmaları üçün ən asan variantdır. Sumqayıt şəhər Təcili Tibbi Yardım Xəstəxanasının bir prinsipi var;- təki xəstənin cibini soyub özlərinə xeyir eləsinlər. Əgər cibində pulun yoxdursa, işin müşkülə çevirildi, birinin vicdanı da sızıldayıb sənə bir iynəni belə pulsuz vurmayacaq. Deyəcəklər ki, nazirliyin ayırdığı iynə dərman xəstələri görmür. Biz də məcburuq ki, bunları xəstə sahibinin özlərinə aldıraq. Yaxşı, bunu başa düşdük! Bəs onda, rüşvət almadan heç bir həkimin xəstəyə baxmadığına nə deyək, onu necə başa düşək?! Tibb bacısı xəstənin iynə vurulma vaxtını bilməlidir elə deyilmi? Burda isə tam əksinə gərək xəstə canı ağrıya ağrıya düşə tibb bacısının ayağına ki mənə iynə vurun iynəmin vaxtıdır. Burda sənə pulsuz iynə vurmağa işıq ucu da qoymayıblar. Vay halına ki, bir iynə vurdurdun pul vermədin, qulağın eşidə-eşidə sənə elə qarğışlar tökəcəklər ki, o qarğışların belə heç bir müalicəsi tapılmayacaq. Hələ mən tibb bacılarının və digər şəxslərin soyğunçuluqlarından danışmıram. Xəstəyə iynə vuran xəstəni lift vasitəsi ilə daşıyan, ortalıqda gəzən tibb işçilərinin əsas peşəsi pul yığmaqdır. Lifti dövlət bu xəstələr üçün inşa etməyib ya mən yanlış bilirəm?? Ortalıqda gəzən sözdə tibb bacısı bizə 1 manat lift pulu verməyimizi tələb etdi. Soruşanda ki bəs bu lift xəstələrə, vətəndaşlara xidmət üçün quraşdırılmıyıbmı ?! cavab isə çoxda təəccüblü olmur : Bu liftin yağlarını biz alırıq axı. !\nBir sözlə Allah heç kəsin yolunu bu xəstənaya salmasın , salsa da naümid qoymasın".


“TÜRKSOY-25: şərəfli yolun astanasında” kitabı işıq üzü görüb » davam.az - BÜTÖV AZƏRBAYCAN ADINA!\n18.10.2019 [11:57] - Kitab evi\n“Elm və təhsil ” nəşriyyatında yüksək poliqrafik üslubda çap olunan növbəti kitab “TÜRKSOY-25: şərəfli yolun astanasında” adlanır. Kitabın məsləhətçisi AZƏRTAC-ın İdarə Heyətinin sədri Aslan Aslanov, “Ön söz” müəllifi Azərbaycanda Atatürk Mərkəzinin müdiri, Milli Məclisin deputatı, akademik Nizami Cəfərovdur.\nAZƏRTAC-ın Türkiyə bürosunun rəhbəri Sabir Şahtaxtının müəllif olduğu kitabda Beynəlxalq Türk Mədəniyyəti Təşkilatının – TÜRKSOY-un yaranması, təşəkkülü və hədəflərinə dair araşdırmaların nəticələri yer alıb. Müəllif uzun illər TÜRKSOY-la birbaşa əməkdaşlıq sayəsində əldə etdiyi təcrübədən qaynaqlanaraq fikir və düşüncələrini bölüşüb, eləcə də türk dünyasının zəngin maddi və qeyri-maddi irsinə dair nümunələri, rəsmi sənədləri və kütləvi informasiya vasitələrinin bu mövzuda materiallarını tədqiqata cəlb edib.\nKitabın rəyçiləri M.F.Axundzadə adına Azərbaycan Milli Kitabxanasının direktoru, professor Tahir Kərimov və Azərbaycan Dövlət Pedaqoji Universitetinin rektoru, professor Cəfər Cəfərovdur. Tərtibçisi Azərbaycanın TÜRKSOY-dakı rəsmi nümayəndəsi Elçin Qafarov, məsul redaktoru Azərbaycanda Atatürk Mərkəzinin baş redaktoru Dəyanət Osmanlıdır.\nAkademik Nizami Cəfərovun kitaba yazdığı “Ön söz”də deyilir: “Türk dünyasının irsi o qədər qədim, zəngin və dünya mədəni mirası sırasında böyük əhəmiyyətə malikdir ki, onu tanıtdırmaq və təbliğ etməklə bitib-tükənən deyil. Əksinə, bu irs daha geniş əhatədə tanındıqca yeni-yeni böyük işlərə meydan açılır. Siyasi elmlər üzrə fəlsəfə doktoru, yazıçı-publisisti Sabir Şahtaxtının qələmə aldığı “TÜRKSOY-25: şərəfli yolun astanasında” tədqiqat əsəri Beynəlxalq Türk Mədəniyyəti Təşkilatının tarixi missiyasına, türksoylu xalqların qədim və ulu irsinə, mədəni ailəmizin bütün dünya xalqları üçün oynadığı rola çıraq tutur. Xüsusilə qeyd etmək istəyirəm ki, təqdim olunan əsərin adı özlüyündə nəhəng gələcək perspektivlərdən xəbər verir”.\nKitabı vərəqlədikcə 25 illik zaman kəsiyində TÜRKSOY-un gördüyü işlər göz ünündə canlanır. Təşkilatın türk xalqlarının bir-birinə yaxınlaşması və onların ortaq mədəniyyətinin təbliği istiqamətində məhsuldar, miqyaslı fəaliyyəti rəğbət doğurur. Müəllif haqlı olaraq yazır: “TÜRKSOY daim fəaliyyətdə olan canlı bir ensiklopediyadır. O, həm qədim və zəngin tariximizi böyük qürurla vərəqləyir, həm də əzəmətli yeni səhifələr açır. Yəni TÜRKSOY həm ümumtürk tarixini təbliğ edir, həm də yeni bir ortaq tarix yaradır”.\nQeyd edək ki, 328 səhifəlik kitab TÜRKSOY-un keçdiyi şərəfli yola işıq salmaqla yanaşı, həm də təşkilatın tarixini özündə əks etdirməklə gələcək araşdırmalar üçün dəyərli bir mənbə rolunu oynayır. Elə bu səbəbdən də, əminliklə demək olar ki, müəllifin böyük zəhmətlə ərsəyə gətirdiyi əsər oxucular və tədqiqatçılar tərəfindən maraqla qarşılanacaq.


Kolumbiyada etirazlar zamanı 548 nəfər itkin düşüb | AzPolitika — onlayn siyasi-ictimai qəzet\nDərc olunub: 09/05/2021 - 01:55\nKolumbiyada etirazlarda iştirak etmiş təxminən 550 insan itkin düşmüş hesab edilir.\n“Report” xəbər verir ki, bu barədə insan hüquqları üzrə səlahiyyətli orqanın məlumatlarına istinadən La FM radiostansiyası bildirib.\nMəlumata əsasən, 28 apreldən 7 maya qədər 548 insan itkin düşüb. Etiraz aksiyalarının və qarışıqlıqların gedişatında ölənlərin sayı 26 nəfərə çatıb.\nKolumbiyada aprelin 28-dən vergi islahatına qarşı nümayişlər keçirilir. Boqotada, Kalidə, Medelinada və başqa şəhərlərdə qarışıqlıqlar olub. Toqquşmalar zamanı 1 000-dən çox insan zərər çəkib. Bundan sonra hökumət islahat planlarına dəyişikliklər etməyə razılaşıb, ölkənin maliyyə naziri Alberto Karraskilya istefa verib, ancaq etirazlar davam edir.


Ofis romantikası - 7 təhlükəsizlik qaydaları\nOfis romantikası işçilər arasındakı işdən kənara çıxan bir münasibətdir. Bəzi şirkətlər buna göz yumur, digər təşkilatlarda işdən çıxarılma daxil olmaqla qəti qadağandır. Ancaq ürəyini sifariş edə bilməzsən! Buna görə də, belə bir hekayə baş verərsə, əlaqəni gizlətmək üçün təhlükəsizlik qaydalarına riayət etmək vacibdir.\nİşdə flört etmək olmaz!\nİş yerində bir-birindən tamamilə imtina etmək lazımdır, xüsusən də ərazilərdə müşahidə kameraları quraşdırılıbsa. Əlbətdə ki, mehriban ünsiyyət qurmaq qadağan deyil, amma tamamilə istisna etmək vacibdir flört etmək iş yerində, göstərişlər, toxunuşlar və digər aşiq olma əlamətləri və ya yüksək maraq.\nHeç kimin fərqinə varmayacağını düşünürsən? Necə, belə deyil! Belə ünsiyyət digər insanlar tərəfindən tez bir zamanda oxunur. Əlbətdə ki, iş yerində seks qəbuledilməzdir.\nBir ofis romantikası yaşayırsınızsa, hər cür şirin mesaj göndərmək və ya flört etmək üçün korporativ e-poçtdan istifadə etməyin.\nUnutmayın ki, şirkət ünvanı sizin mülkünüz deyil və sistem administratorunuz və ya müdiriniz istənilən vaxt onu yoxlaya bilər. Yazışmalarınızı oxumaq onlar üçün nə qədər həyəcanlı olacağını düşünün.\nHeç bir halda ofisdəki romantikanız haqqında məlumatı iş yoldaşlarınızla paylaşmamalısınız. Burada hər şey sadədir! Gec-tez yenə də rəhbərlərinə hesabat verəcək və ya dedikodu yayacaqlar.\nƏgər dedovşina qəti qadağandırsa, bu işdən çıxarılma ilə bərabərdir. Siz öz karyeranızın düşməni deyilsiniz ... Bəli, sosial şəbəkələrdə ortaq şəkillər yayımlamağa, işçini fotoşəkildə etiketləməyə və s.\nSizi işdən çıxara biləcək insanlarla sevgi hekayələri qurmayın. Bu, özünü qoruyan bir instinkt olaraq subkorteksə yazılmalıdır. Bunun necə bitə biləcəyini izah etməyə belə ehtiyac yoxdur.\nMəsələn, sevgi bitdi və müdiriniz üçün hər gün keçmiş bir ehtirasa qapılmaq narahat oldu. Nə edə bilər? Ən asan yol od vurub unutmaqdır.\nSui-qəsd işdə romantikanın əsas qaydasıdır\nMünasibətləriniz həmkarınızla eyni yataqda oyandığınız qədər uzanıbsa, işə ayrıca gəlməlisiniz. Bunu daha yaxşı etmək üçün bir çox yol var. Məsələn, iş yerindən bir-iki küçədə bir həmkarının avtomobilindən düşmək və s.\nHeç bir halda, heç kimin sizi görməyəcəyini və eşitmədiyini düşünsəniz də, iş yerlərindəki işləri düzəltməyin. Alçaqlıq qanununa görə, bu zaman yalnız birisi ofisin yanından keçib sizi haqlı qəzəb və qəzəbin bütün izzətində eşidəcək və ya görəcək. Sadəcə işləməkdən daha güclü bir əlaqəniz olduğunu təxmin etmək çətin deyil.\nHeç bir şeyi sübut etməyəcəksiniz!\nTəxribatlara qapılmayın. Tahmin etmək və bilmək iki fərqli şeydir. Buna görə, həmkarlar bir şey haqqında təxmin edirsə, ancaq romantikanıza dair bir sübutları yoxdursa, bu onların problemidir. Hətta haqlı olaraq küsüb, namusunu hamılıqla qoruya bilərsən.\nAşiq olmaqdan necə qurtulmaq olar: psixoloqdan məsləhət\nBir qadınla münasibətdə kişi psixologiyası\nKişi ilə qadın arasındakı əsl sevgi - mövcuddurmu?\nQısqanclıq sevginin əlamətidir?\nYalnızlıqla çıldırmayın: psixoloqun məsləhətidir\nPosted Tanışlıq, sevgi, münasibətlər\n59 saniyədə yaradılan verilənlər bazasında 0,473 sorğu.


İkiqat dünya çempionumuzdan möhtəşəm qayıdış\nNoyabrın 29-da və 30-da Bakıda AİBA Pro Boxing (APB) turnirinin 69 və 91+ kq çəki dərəcələrində növbəti döyüşlər keçirilib.\nPublika.az xəbər verir ki, Rio-de-Janeyro-2016-ya lisenziya xarakterli yarışın 2-ci turu Azərbaycan boksçuları üçün uğurlu alınıb.\nBelə ki, 69 kq çəki dərəcəsində Tamerlan Abdullayev APB seriyasında özünün və ölkəmizin ilk qələbəsini qazanıb. Dəfələrlə Azərbaycan çempionu olan boksçumuz macarıstanlı Qyula Kateni 2:1 (56:58; 58:56; 58:56) hesabıyla məğlub edib.\nBu çəkidə, həmçinin türkiyəli Onur Sipal keniyalı Rayton Okviriyə, avstriyalı Markos Nader litvalı Eimantas Stanionisə və rusiyalı Andrey Zamkovoy ukraynalı Denis Lazerevə qalib gəlib.\nİkiqat dünya çempionumuz, London Olimpiadasının bürünc mükafatçısı Məhəmmədrəsul Məcidov da Beynəlxalq Boks Federasiyasının yeni proyektinə qələbə ilə başlayıb. Təxminən 1 illik fasilədən sonra yenidən rinqə çıxan və yarışa 2-ci turdan start verən təmsilçimiz ukraynalı Sergey Verveykonu məğlub etməkdə çətinlik çəkməyib.\nSuperağır çəkidə yığmamızın əsas üzvü görüşü vaxtından əvvəl texniki nokautla bitirib. İkinci raundda Verveykonun məşqçiləri rinqə dəsmal atmalı olublar.


Oqtay Gülalıyev Bakıya gətirilir\n07 noy 2020, 15:05\nHeydər Əliyev Fondunun təşkilati və maliyyə dəstəyi ilə 2019-cu ilin noyabr ayından İstanbulda müalicə olunan hüquq müdafiəçisi Oqtay Gülalıyev ailəsinin xahişinə əsasən sabah Bakıya gətirilir.\nBu barədə Heydər Əliyev Fondundan məlumat verilib.\nYeniavaz.com apa-ya istinadla xəbər verir ki, aldığı kəllə-beyin travması nəticəsində koma vəziyyətində olan hüquq müdafiəçisi Oqtay Gülalıyevin müalicəsinə Heydər Əliyev Fondu 2019-cu il noyabrın 4-dən etibarən zəruri dəstək göstərir.\nHadisədən sonra ailəsinin etdiyi müraciət nəzərə alınaraq, Oqtay Gülalıyevin Bakıdakı müalicəsi üçün Heydər Əliyev Fondu tərəfindən xaricdən əlavə mütəxəssislər də cəlb edilmişdir. Daha sonra ailəsi Oqtay Gülalıyevin müalicəsinin Türkiyədə davam etdirilməsinə qərar verdiyindən o, 2019-cu il noyabrın 6-da Heydər Əliyev Fondunun prezidenti Mehriban Əliyevanın tapşırığı əsasında ayrılmış xüsusi ambulans təyyarə ilə İstanbula aparılmış, burada Fondun maliyyə dəstəyi ilə Avrasiya və Amerikan xəstəxanalarında müvafiq əməliyyatlar həyata keçirilmiş və müalicə kursu təşkil edilmişdir.\nQeyd edək ki, Firuzə Gülalıyeva 14 sentyabr 2020-ci il tarixində Heydər Əliyev Fonduna müraciət edərək Oqtay Gülalıyevin Türkiyədəki müalicəsi üçün Fond tərəfindən ayrılan maliyyə yardımından imtina etdiyini bildirmişdir. 31 oktyabr tarixində yenidən Heydər Əliyev Fonduna müraciət edən Firuzə Gülalıyeva imtina etdiyi müddət ərzində Oqtay Gülalıyevin Türkiyədə müalicəsi ilə əlaqədar yaranan xəstəxana xərclərinin Fond tərəfindən ödənilməsini və onun Bakıya gətirilməsinin təşkil olunmasını xahiş etmişdir.\nHəkimlərin rəyinə əsasən, Oqtay Gülalıyevin müalicəsi bundan sonra ev şəraitində davam etdirilə bilər. Bir il ərzində Oqtay Gülalıyevin müalicəsinə təşkilati və maliyyə yardımı göstərən Heydər Əliyev Fondu Oqtay Gülalıyevin Bakıda evində müalicəsinin təşkili üçün müvafiq şəraitin yaradılmasına da köməklik edib.\n19 iyn 2021, 15:30 163\nBakıda yeniyetməyə qarşı quldurluq edənlər saxlanıldı\n19 iyn 2021, 15:22 170\nBakı Nəqliyyat Agentliyi azarkeşlərə müraciət etdi\n19 iyn 2021, 14:43 269\nBakıda su kəmərində qəza - Bu rayonlarda su olmayacaq\n19 iyn 2021, 14:02 357\nSəməd Seyidov məşhur iş adamıyla quda oldu: "Toy etməmişik"\n19 iyn 2021, 13:22 255\nİslama görə estetik əməliyyatın hökmü\n19 iyn 2021, 13:12 192\nQarabağda tikilən aeroportlar üçün mallar rüsumdan azad edildi\n19 iyn 2021, 13:00 184\n19 iyn 2021, 12:45 242\nMəcburi köçkün ailələri “Qızılqum”dan niyə tam köçürülmür? - AÇIQLAMA\n19 iyn 2021, 12:34 689\n19 iyn 2021, 12:20 222\nAzərbaycana gətirilən 1 tondan çox hind quşu dərisi yararsız çıxdı\n19 iyn 2021, 11:54 268\nBazar günü 40 dərəcə isti olacaq\n19 iyn 2021, 11:44 221


Xalqına yox, Rusiya və İrana güvənən Bəşər Əsəd: Uçurumun kənarında – Siyasi portret\n03 İyul 2015 - 00:40\nBu gün Suriya dövləti tam mənasilə iflas həddindədir: Rusiya-çin-İran üçlüyü istisna olmaqla, ölkə beynəlxalq dəstəyini itirib və əlində aciz qaldığı silahlı qruplaşmalar kəndbəkənd, şəhərbəşəhər ölkəni qəsb etməkdədir. Dördillik vətəndaş müharibəsi ölkəni viranəliyə çevirib. 2011-ci ildən başlayan əvvəlcə Əsəd-xalq, sonra isə Əsəd-silahlı qruplaşmalar qarşıdurması 200 mindən çox insanın həyatına son qoyub. Faktiki olaraq, ölkə ərazisinin böyük hissəsi qiyamçıların – Suriya Azadlıq Ordusu, “Cəbhət ən-Nusra” və adıyaman İŞİD-in əlindədir.\nVə üstəgəl, türk ordusu Suriya ərazisinə müdaxilə etmək üçün sərhəddə hazır dayanıb. Bu, artıq Ərdoğanın Dəməşqdə namaz qılmaq həvəsindən irəli gəlmir (2012-ci ildə baş nazir vəzifəsində olan Ərdoğan öz partiyasının qurultayında bildirdi: “Tezliklə Dəməşqdə Əməvilər məscidində namaz qılacağıq”): bu müdaxilə baş verməsə, uzağı, bir ildən sonra Türkiyəni də Suriyanın və digər ərəb dövlətlərinin gününə salacaqlar…\nBəli, Qərbin müəyyən dairələrində hələ 2000-ci illərin əvvəlindən işlənib hazırlanmış “Böyük Orta Şərq” layihəsi tam gücü ilə gerçəkləşməyə can atır… və bu prosesin qurbanlarından biri də Suriya xalqı və onun prezidenti Bəşər Əsəddir…\nHafiz Əsədin ailəsi\nSuriya pezidenti, “Bəəs”in bölgə rəhbərliyinin baş katibi Bəşər Əsəd 1965-ci ildə Dəməşqdə briqada generalı, Suriya HHQ və HHM komandanı Hafiz Əsədin ailəsində anadan olub. Hafiz Əsəd 1971-ci ildən Suriyanın prezidenti olub. Bəşər Əsəd “Hurriya” elitar ərəb-fransız litseyini, sonra isə Dəməşq universitetini həkim-oftalmoloq ixtisası üzrə bitirib. “Tişrin” hərbi hospitalında oftalmoloq işləyib. 1991-ci ildə təcrübə toplamaq üçün Londona yollanaraq “Western Eye Hospital” oftalmoloji mərkəzində çalışıb.\nƏsəd nəslinin bütün kişiləri ələvilər və yaxud IX əsrdə yaradılmış nusayrilər icmasına məxsusdur. Bu icma üzvlərinin sayı Suriya əhalisinin 10-12%-ini təşkil edir. Sünni və şiə mühafizəkarları ələviləri kafir hesab edirlər. çünki onlar mühafizəkar İslamdakı ümumi qaydalardan kənara çıxırlar: ruhun köçməsinə, yəni reinkarnasiyaya inanır, Günəş, ulduz və Ay kultunu hifz edirlər. Bundan başqa, onlar şərab və çörəklə dini ayin keçirir, İncil oxuyur, İsanı ilahiləşdirir, Milad və Pasxa bayramların qeyd edirlər. Ələvilər iki qrupa bölünür: xassalar – müqəddəs kitab və özəl bilgi sahibləri və əsas kütlə – umma. Əsədlər nəsli məhz həmişə ummaya məxsus olub.\nHafiz Əsədin dövründə orduya və xüsusi xidmətə ancaq ələvilər nəzarət edirdilər.\nBəşər Əsəd xaricdə olarkən özünə təxəllüs götürür ki, Suriya prezidentinin oğlu olduğunu heç kim bilməsin.\n1994-cü ildə təcrübəni yarımçıq qoyub Dəməşqə qayıdır, çünki atasının varis qismində hazırladığı böyük qardaşı Basil avtomobil qəzasında həlak olmuşdu. Basilin ölümündən sonra Hafiz Bəşəri varis seçdi. çünki kiçik oğlanları dövlət işinə yaramırdılar: Mahir azğın xasiyyəti ilə ad çıxartmışdı, Məcid isə narkobizneslə bağlı qalmaqallara bulaşmışdı…\nƏsəd Suriyaya qayıdandan sonra Xoms şəhərində hərbi akademiyaya daxil olur. 1997-ci ildə Respublika qvardiyasının komandiri təyin edilir. Əsəd paralel olaraq atasının siyasi müşaviri kimi dövlət işləri ilə də məşğul olur.\nAta-oğul tandemi prezidentliyə gələcək mümkün iddialıların hamısını bu dövrdə bu və digər şəkildə siyasi-administrativ perspektivdən məhrum edir.\nBeləliklə, oğul Əsəd tədricən yumşaq xasiyyətli adi həkimdən enerjili siyasətçiyə çevrilməyə başlayır, ata Əsədin sağlamlığı isə pisləşir və 1999-cu ilin sonunda ürək çatışmazlığından vəfat edir.\nƏsəd 2000-ci il iyunun 11-də 97, 29% səslə Suriyanın prezidenti seçilir. O, andiçmə mərasimində ölkə iqtisadiyyatının modernləşdirilməsi, 1967-ci il ərəb-İsrail müharibəsi vaxtı tutulmuş Holan təpələrinin geri qaytarılması və Livandakı “Hizbullah” hərəkatına dəstək məsələlərinə toxunur.\nGənc prezident 2000-ci ildə nüfuzlu sünni tayfasından olan Əsma Əhrasla ailə qurur. İki oğlu, bir qızı var.\nHakimiyyətinin ilk ilində siyasi dustaqlar azad edilir, ölkədə ilk müstəqil qəzet nəşrə başlayır, özəl universitetlər, Dəməşqdə şəxsi banklar və fond bazarı açılır.\nƏsəd, atasından fərqli olaraq, ölkənin dövlət quruluşunu liberallaşdırmağı və 1963-ci ildən ölkədə qüvvədə olan fövqəladə vəziyyəti ləğv etməyi qət edir. Yüksəkrütbəli və əsasən hərbçilərdən ibarət olan dövlət məmurları tədricən mülki şəxslərlə əvəz olunsa da, islahatlar ardıcıl və sistemli şəkil almır, ordu və xüsusi xidmətlər siyasiləşmədən azad olunmur.\nƏsədin dönəmində əsas xarici düşmənlər yenə də ABŞ və İsrail olaraq qalır. 2004-cü ilin mayında Corc Buş Suriyaya qarşı iqtisadi sanksiyalar tətbiq edir.\nƏsəd 2005-ci ilin yanvarında Moskvaya səfər edir. Səfər zamanı Rusiya Suriyanın ona olan 13,4 milyard dollar borcunun 73%-ni silir.\nƏsəd həm də məşhur siyasətçi və keçmiş baş nazir Həririnin qətlə yetirildiyi “sidr inqilabı”ndan sonra Livana yeritdiyi 16 minlik Suriya ordusunun bu ölkədən çıxarılmasına razılıq verir. Yeri gəlmişkən, livanlılar Həririnin qətlində məhz suriyalıları günahkar bilirdilər.\nLivanın Fransada yaşayan keçmiş vitse-prezidenti Həddam 2005-ci il dekabrın 30-da bildirdi ki, Həririnin qətlə yetirilməsini məhz Əsəd əmr edib.\n2011-ci ilin başlanğıcında ərəb dünyasında qara yellər əsməyə başladı: Quzey Afrika və Yaxın Şərq ölkələrini iğtişaşlar bürüdü. Qərb analitikləri bu prosesi hələ də “ərəb baharı” adlandırırlar. Amma bunun nəyi “bahar”dır, anlaşılmır: “bahar”ın keçib getdiyi bütün ərəb ölkələri bu gün xarabazarlığa, qan gölünə dönüb.\nƏrəb müstəbidləri domino effekti qaydasında dalbadal aşmağa başladı. Dirəniş göstərən isə başından oldu: Qəddafini “Qəddafi əxlaqı” ilə öldürdülər…\n2011-ci ilin əvvəlində Suryada da mitinqlər başlandı. Tələblər isə beləydi: 1) 38 illlik fövqəladə vəziyyət ləğv edilsin; 2) ölkədə siyasi islahatlar aparılsın.\nölkə prezidenti ərəb dünyasında və ölkəsində baş verən hadisələrə incə şəkildə reaksiya verə bilmədi və bu, indi də davam edir – ilk mitinqlərdən dörd il keçib və bu gün Əsəd artıq uçurumun kənarındadır. Anlaşılan budur ki, Əsəd bütün hakimiyyəti müddətində öz xalqına deyil, İrana və Rusiyaya güvənib. Xalqına güvənsəydi, onu dinləməyi və eşitməyi bacarardı…\nMartda mitinqlər polislə toqquşmaya çevrildi, yüzlərlə insan həlak oldu. Əsəd hökuməti istefaya göndərdi, fövqəladə vəziyyəti ləğv etdi, amma proses dayanmadı.\nBMT-nin və nüfuzlu dövlətlərin Suriyada gedən proseslərə müdaxilə cəhdləri bu və ya digər səbəbdən nəticəsiz qaldı.\nBu arada Türkiyə ərazisində iki əsas müxalif hərəkat – Suriya Milli Şurası və Suriya Azadlıq Ordusu fəaliyyətlərini əlaqələndirmək haqda razılığa gəldi. Bəzi Avropa ölkələri isə Milli Şuranı Suriyanı rəsmən təmsil edən qurum kimi tanıdı və bu qurumu ölkəyə hərbi müdaxilə etməyə çağırdı.\nVə başlandı… ölkədə qiyamçılarla hökumət qüvvələri arasında silahlı toqquşmalar baş alıb getdi. Əsəd hökumətinin bəzi yüksək vəzifə sahibləri qiyamçıların tərəfinə keçdi. 2012-ci ilin avqustunda baş nazir Riyad Hicab ölkədən qaçdı. Onun dediyinə görə, Əsəd hökuməti ölkə ərazisinin cəmi 30%-nə nəzarət edirdi.\nKapitan körpüsündə ABŞ+İsrail durub: Əsəd dəfələrlə İsraili terrorçu, ABŞ-ı isə düşmən dövlət elan edib və İran-Suriya münasibətlərinin yaxınlığını yada salsaq, İsrailin Suriya ilə bağlı nəhs maraqlarını tam şəkildə anlamaq olar.\nTürkiyə. Suriyada gedən proseslərə əvvəlcə adi din təriqətçisi düşüncəsi ilə yanaşan Ərdoğan (“Bəşər Əsəd hakimiyyətdən getməlidir!”), təəssüf ki, durumun ciddiliyini çox gec anladı. Artıq İŞİD və PKK-ya bağlı kürd silahlıları Suriya ərazisində o qədər üstünlük əldə ediblər ki, Türkiyənin bu ölkəyə qoşun göndərməkdən başqa çıxış yolu qalmayıb. Artıq indi tam şəkildə aydın olur ki, Ərdoğan hökumətinin İŞİD-ə altdan-altdan etdiyi çeşid-çeşid yardımlar (hərbi, logistik və s.) Türkiyənin öz başına bəla olub…\nİran. İranın Əsədi guya şiəliyinə görə dəstəkləməsi adi siyasi komuflyajdır. Qonşu İran Yaxın Şərqdə tam şəkildə söz sahibi olmaq niyyətindədir. Bunun üçünsə iki dənizə çıxışın onun əlində olması mühüm şərtlər sırasındadır: Qırmızı dənizə (Yəməndə gedən proseslər) və Aralıq dənizinə (Suriya prosesləri)…\nSəudiyyə Ərəbistanı. Əsil vəhhabi ağlıyla hərəkət edən bu dövlət Suriyanı (və Yəməni) birinci növbədə İranın kölgəsi kimi qılınclayır. Amma güman etmirik ki, səudlar İran+Surya tandeminə dov gələ bilər…\nƏsədi “gözüçıxmış qurd qardaşları”ndan hansının taleyi gözləyir? Mübarəkin, yoxsa Qəddafinin? Bunu zaman göstərər…\nLakin Beynəlxalq istintaq komissiyası məlumat verib ki, rəsmi sənədlərin Suriyadan çıxarılması üzrə üç il davam edən əməliyyat prezident Bəşər Əsədi və daha 24 yüksəkrütbəli məmuru məhkəməyə vermək üçün yetərincə sübutlar ortalığa qoyub. Suriya liderlərinə qarşı ittihamlar indiki Suriya münaqişəsini doğurmuş 2011-ci il etirazlarının boğulmasında onların əlinin olması ilə bağlıdır. On minlərlə özgə cür düşünməkdə ehtimal edilən insan həbs edilib, əksəriyyətinə Suriya həbsxanalarnda işgəncə verilərək öldürülüb…\nDeməli, ittihamnamə hazırdır…


PASHA Life : PAŞA Həyat fəaliyyətə başladığı gündən sosial layihələrə böyük diqqət yetirir.\nPAŞA Həyat fəaliyyətə başladığı gündən sosial layihələrə böyük diqqət yetirir.\nHəyat sığorta bazarının lider şirkəti olaraq ölkə ictimaiyyəti qarşısında məsuliyyətimizi tam dərk edərək şirkətin Korporativ Sosial Məsuliyyət siyasətinin planı çərçivəsində bir sıra sosial layihələr həyata keçiririk.\nPAŞA Həyat Sığorta şirkətinin mütəmadi və davamlı olaraq Azərbaycan Qızıl Aypara Cəmiyyətinə dəstəyi şirkətin illik KSM və sponsorluq planları siyasətinin istiqamətlərində müvafiq yer alır. Bu illər ərzində şirkətin ən önəmli tərəfdaşlarından biri məhz Qırmızı Aypara Cəmiyyəti olub. Artıq uzun illər davam edən dayanıqlı əməkdaşlıq çox faydalı və səmərəli səmtdə həyata keçirilir.\nQeyd etmək mütləqdir ki, 18 iyun 2020-ci il tarixində Azərbaycan Qızıl Aypara Cəmiyyətinin baş ofisində qurumun prezidenti, Milli Məclisin deputatı Novruz Aslanov onlara dəstək verən şirkətlərin nümayəndələri ilə şəxsən görüşüb, Cəmiyyətin 100 illik yubiley medalını təqdim edib.\nMəhdud sayda hazırlanan fəxri medallardan biri məhz PAŞA Həyat şirkətinə təqdim olunub.


2022, 28 Yanvar, Cümə, Bakı vaxtı 09:47\nAzərbaycan Xalq Cəbhəsi Partiyasının (AXCP) koronavirus yaymaqda suçlanan gənc fəalı Məhəmməd İmanlının 1 il 6 ay azadlıqdan məhrum edilməsi istənilir. Noyabrın 30-da Sabunçu rayon Məhkəməsində prokuror bu təkliflə çıxış edib. Prokuror deyib ki, M.İmanlıya CM-in 139-1.1 (karantin rejiminin pozulması -xəstəliklərin yayılmasına səbəb olduqda) maddəsi ilə verilən ittiham məhkəmədə sübuta yetirilib. Amma M.İmanlı və vəkili dövlət ittihamçısının dedikləri ilə razılaşmayıb.\n"Bizi qonşularımız da gördü"\nProkurorun çıxışından öncə məhkəmədə Sabunçu rayon Polis İdarəsinin üç əməkdaşı dindirilib. Onlar bildiriblər ki, iyulun 20-də əməliyyat məlumatı əsasında M.İmanlını küçədə getdiyi yerdə saxlayıb, polis idarəsinə gətiriblər.\nM.İmanlı isə polislərin dediklərinin doğru olmadığını, onlardan ikisini, ümumiyyətlə, tanımadığını deyib. Cəbhəçi gəncin sözlərinə görə, iyulun 16-da sahə müvəkkili telefonla ona zəng edib. O da həmin zəng əsasında evin yanında sahə müvəkkili ilə görüşüb və götürüb aparıblar: "Həmin vaxt bizi qonşularımız da gördü...".\nGənc fəal deyir ki, onu Sabunçu rayonu, 13-cü polis bölməsinə aparıblar, orada dörd gün saxlayıblar. Həmin dörd gün ərzində Baş Prokurorluğun İstintaq İdarəsinə aparıb, Orduya dəstək yürüşü ilə əlaqədar dindiriblər: "Məni İstintaq İdarəsinə apardıqları da oldu, oradan müstəntiqlərin özləri də bölməyə gəlmişdilər".\n"Çünki məndə bu xəstəlik yox idi"\nM.İmanlının sözlərinə görə, iyulun 20-də bölmədən Sabunçu rayon Polis İdarəsinə aparılıb, məhkəmədə dindirilən üç polisdən birini də orada görüb. İdarədə koronavirus yayma ittihamı irəli sürülüb, barəsində məhkəmə qərarıyla həbs-qətimkan tədbiri seçiləndən sonra isə Penitensiar Xidmətin İxtisaslaşdırılmış Müalicə Müəssisəsinə köçürülüb: "Orada saxlansam da, heç bir müalicə aparılmadı, çünki məndə bu xəstəlik yox idi. Əvvəldən də olmamışdı".\nM.İmanlının vəkili onun iyulun 16-da saxlandığını sübut etmək üçün onun ailə üzvlərinin və qonşularının əlavə şahid qismində dindirilməsi, polislərin ifadələrinin sübutlar siyahısından çıxarılması və s. vəsatətlər qaldırıb. Vəsatətlərin heç biri təmin olunmayıb.\nVəkil çıxışında M.İmanlı haqqında bəraət hökmü çıxarılmasını istəyib.\nCəbhəçi gənc də son sözündə təqsirsiz olduğunu vurğulayıb. Onun sözlərinə görə, himayəsində iki azyaşlı uşaq var, biri həbsindən sonra doğulub, indiyədək üzünü görməyib.\nHakim Mirheydər Zeynalov hökm çıxarmaq üçün müşavirəyə gedib. M.İmanlının yaxınlarına bildirilib ki, hökm dekabrın 1-də elan olunacaq.\nMəhəmməd İmanlı bu ilin iyulunda – orduya dəstək yürüşündən sonra həbs olunan 50-yə qədər AXCP fəalından biridir.\nNoyabrın 16-da yürüşlə əlaqədar həbsdə olan 15 nəfər AXCP üzvündən 12-si ev dustaqlığına buraxılıb.


Tələbə-Könüllülərin 2-ci Forumu keçirilib\nCümə günü “BİR” Tələbə-Könüllü Proqramının təşkilatçılığı ilə Beynəlxalq Könüllülər Gününə həsr olunmuş Azərbaycan Tələbə-Könüllülərinin 2-ci Forumu keçirilib. Azərbaycanın Dövlət himninin səsləndirilməsi ilə başlayan tədbirdə ötən il keçirilmiş forumla və görülmüş işlərlə bağlı hesabat videoçarxı nümayiş etdirilib.\nTəhsil naziri Mikayıl Cabbarov deyib ki, bu gün savadlı, innovativ, milli dəyərləri qorumaqla qlobal dünyaya hazır olan nəslin yetişdirilməsi ən başlıca vəzifədir. Onun sözlərinə görə, könüllük hərəkatı müasir Azərbaycan üçün yenilikdir. “Son illər ərzində ölkədə keçirilən bir sıra irimiqyaslı tədbirlərin təşkilində könüllülərin xüsusi rolu olub. Könüllülər arasında tələbə-könüllülərin özünəməxsus yeri var. Bilik, savad, bacarıq hər bir dövlət və cəmiyyətin ən böyük nemətidir. Biz Təhsil Nazirliyi olaraq digər könüllülər təşkilatlarının fəaliyyətini yüksək qiymətləndiririk” deyən nazir, nyni zamanda, tarixi irsimizin öyrənilməsində, ekologiya, sağlam həyat tərzinin aşılanmasında könüllülərin aktiv rol oynaya biləcəyini vurğulayıb.\nAzərbaycanda keçirilən müxtəlif yarışlarda, xüsusilə I Avropa Oyunlarında tələbə-könüllülərin fəal iştirak etdiklərini xatırladan M.Cabbarov 2017-ci ildə keçiriləcək IV İslam Həmrəyliyi oyunları, “Formula 1” Avropa Qran-Prisi və digər tədbirlərdə də tələbə-könüllülərin özlərini uğurla sübut edəcəyinə inandığını bildirib.\nGənclər və idman naziri Azad Rəhimov isə tələbə-könüllülərin fəal iştirakını yüksək dəyərləndirib.\nForumda qeyd olunub ki, hazırda 7000-dən artıq könüllü bazaya sahib olan “BİR” könüllülər Bakıda keçirilmiş “Formula 1” üzrə Avropa Qran-Pri yarışlarında 1147 tələbə ilə iştirak edib. Ötən dövr ərzində 63 müxtəlif səviyyəli tədbirləri müşayiət etmiş könüllülər ölkənin 6 regionunda, 17 təhsil müəssisəsində təmsil olunub.


sumqayit yataqxana - VIPEMLAK.az\nYataqxanadir.sakit səliqəli yerdi.Ev təmirlidir.ayrica balkonu var.Balkonu mətbəxt eləmişik.ayrica suyu var.İsig su qaz daimidir.Tecili satılır\nEv əlimyandı satılır təcili . 2sot həyətdə 7daş kürsülü işiq qaz su təchizatı var otaqlarin hündürlüyü 3mdir . 39nömrəli avtobusun yolundan 100m məsafədə. Evdə böyük işleri görülüb yalnız kosmetik işleri qalıb real\n3 Otaq Leninqrad Layihe (72m2) 11 ci mikr , 5/3 cu mert, 3 otaq, temirsiz, Qayali markete yaxin. Qiymet 64.000 azn\nsumqayit yataqxana ev elanlari 2021, sumqayit yataqxana dasinmaz emlak elanlari, kiraye evler, Bakida ucuz qiymete sumqayit yataqxana satilir\nustalar menziller bakida kiraye evler bakida ev alqi satqisi ev alqi satqisi bineqedide kiraye evler bineqedide ev alqi satqisi avtovagzalda ev alqi satqisi suraxanida dasinmaz emlak ev elanlari ev alqi satqisi ipoteka evler 2021 kiraye evler ehmedli tezbazar.az kombi ustasi kondisioner ustasi turlar


Günəş Plus Nettles gritty toza bərabərdir - bağçılıq gritini necə etmək olar - Bağçılıq - 2022\nGünəş üstəgəl gicitkənlik tozlu toza bərabərdir\nAdının təklif etdiyi üçün, Torpağın üst qatını örtmək və hamarlaşdırmaq üçün bağçılıq grit istifadə olunur. Çox vaxt bu, müxtəlif növ torpaq tələb edən bağ bitkilərinin müxtəlif növləri səbəbindən bu zəruridir.\nGrit də bitkilərin yaxşı böyüdüyünə görə nəm tutmaq üçün də istifadə olunur. 2 mm-dən az olması üçün əllə olan gözəl qum təbəqəsi kimi düşünün.\nTorpaqlardan hazırlanmışdır. Bəzən bağçılıq edərkən, hansı torpaq növünə baxdığını bilmədən özünüzü tapırsınız. Yeni bir saytınız varsa, onda içərisində olanı bilmək üçün qazmaq istədiyiniz bir torpaq sahibi ola bilərsiniz. Bu vəziyyətdə, torpaqda (və ya susuzlaşdırma) qarışığı kimi bir az səbr lazımdır, içərisində olanları göstərmək üçün bütün müxtəlif növ torpaqları bir araya gətirəcəkdir.\nƏlbəttə ki, bir torpaq testiniz varsa, torpaq növləri ilə nələrin baş verdiyini söyləyə bilərsiniz, lakin çox güman ki, artıq ediləcəkdir.\nGrit, yavaş-yavaş məskunlaşmağa başladığı yerdən yuxarı 2 sm torpaq qatında istifadə olunur. Bu o deməkdir ki, bəziləri səthdə, sonra bəziləri səthdə torpaqda olacaq, sonra bəziləri yerləşir. Ortada bir yerdə yerləşə bilər, sonra da altındakı bir yerdə yerləşə bilər. Fərqli torpaqlar üçün, parıldayan müxtəlif yollarla hərəkət edir.\nAncaq budur əsas fikir. Kök böyüməsinin baş verə bilməsi və bitkilərin böyüməsi və genişlənməsi və genişlənə bilməsi üçün torpağın üst qatını örtmək və hamarlaşdırmaq üçün bir şeyə ehtiyacınız olduğu üçün istifadə edirsiniz.\nTorpaq incə və ya gil əsaslı olsa belə, bütün bağlarda istifadə olunur. Bitkilərin böyük olsa belə, hələ də torpağı yaxşılaşdırmaq üçün grit istifadə etmək istəyəcəksiniz. Bu, torpaq quruyur və soyuduğundan, gil hissəcikləri bir-birinə yığmağa başlayır və daha da asanlıqla qazılır. Suda yağ kimidir. Maşınınızın müntəzəm bir yağ saxlayırsınızsa, o zaman çətin getməyəcək.\nGünün sonunda, bütün bitkiləriniz üçün ən yaxşı torpaq aldığınıza əmin olmaq üçün, bitkiləriniz üçün ideal olan ən yüksək keyfiyyətli bir əsas bağ torpaq qarışığından istifadə edin. Əgər heç əmin deyilsinizsə, sınanın.\nHəmişə əldə edə biləcəyimiz ən yaxşı, yüksək keyfiyyətli bağ torpağı ilə bağçaya üstünlük veririk. Bitkilər üçün yaxşıdır. Onları daha yaxşı böyütməyə kömək edir.\nTorpaqları torpağa əlavə etdikdən sonra əksər torpaqlar süzülür. Torpaq əldən verilmirsə, o zaman yalnız torpağa yuyulan şeylərin olması ehtimalı var. Bəlkə də yuyulduqları üçün, hissəciklər kimi çökdük və qum, torpağınızı doldururlar. Asanlıqla grit ilə qarışdırmırlar.\nBütün torpaq növləri\nGrit bütün torpaqlar üçün əladır. Bütün növ torpaqları götürüb bir yerə qoya bilər. Qum, və ya çəmənlər, ya da gil, qum və ya çınqıl və ya gil. Hamısını birlikdə qarışdıra bilər. Və qazanıb xoşbəxt olmaq üçün mükəmməl bir üst torpaq yarada bilər.\nGrit, qumlu torpaqlarda ən yaxşı işləyir, çünki bitkilərin ətrafında daha çox hava sahəsi yaradacaq və nəfəs almağa və böyüyür. Bunun səbəbi, torpaqların əksəriyyəti ilk növbədə qumludur.\nBununla, güman ki, bu gil əsaslı bir bağda istifadə edə biləcəyinizi düşünürsünüz. Grit həmişə gil əsaslı torpaqlarla yaxşı işləmir. Gil torpaq düzgün bir şəkildə parçalana bilməzsə, kök böyüməsi dayandırıla bilər, bu da zəif böyüməsi və bəzi hallarda bitkilər üçün ölüm halında.\nBunun səbəbi, gil bir-birinə yığılmağa meyllidir və kökləri böyüyür. Grit torpaqların incə siniflərində ən yaxşı işləyir. Kobud qum və ya gil və qaba çınqıl bu məqsədlə yaxşı işləməyəcəkdir.\nDostlarınız və ailənizlə bağlandıqda, həmişə bağınızın bir hissəsini qazaya və bir test edə bilərsiniz. Hamınız bağınızın bir hissəsində işləməyi qərara alırsınızsa, hər zaman onu ələk və orada sınaya bilərsiniz. Bu, yəqin ki, torpağınızda olanları müəyyən etmək üçün ən yaxşı yoldur.\nAncaq bunu bir bağ və alaq otu idarəetmə proqramı kimi edənlər üçün əlavə bir göz dəsti istifadə edənlər üçün, əşyanın nə olduğunu və torpaqda nə ola biləcəyini müəyyən etmək üçün əla bir yol ola bilər.\nBudur, sükan və torpaqda nə olanı görməyin asan yolu. Bu, grit izləyirsinizsə, bu göstərici kimi çox yaxşı işləyir. Üst torpağı, ən azı bir əlin genişliyini yuxarı torpaqdan yuxarı götürə və barmaqlarınızla qarışdıra bilərsiniz.\nVə sonra torpaqla incə bir toz düzəltməyə başlayın. Qazlaşdığınız üst torpağı ələ keçirmək və ya üyütməmək üçün ehtiyatlı olun. Torpağınızı daha çox toz halına gətirəcəkdir. Bu istədiyiniz deyil. Torpağı üyüdürsənsə, sonra özünü dağıdır və heç bir istifadə edilməyəcək. Toz içində bitəcək.\nBeləliklə, torpaqınızı qarışdırmaq niyyətiniz varsa, bu, çox yaxşı olmadığından əmin olun, çünki bağçanızı əkməyə başlayanda görə bilməyəcəksiniz.\nGrit çox yaxşı olarsa, görməyinizə baxmusunuz.Və çox incə olarsa, o, toz kimidir və yuxarıdakı kimi sadəcə dağılacaq. Yaranan toz müntəzəm bağçılıq fəaliyyətinizdə istifadə edəcəyiniz incə tozdan və ya tozdan daha incə olacaqdır.\nToz qədər incə olmasa yaxşıdır, çünki onu torpaqda irəli-geri sürüşdürmək lazımdır. Əgər çox incədirsə və su yığılıbsa, bağçanızda sadəcə toz olacaq.\nBu diqqətəlayiqdir, bu kifayət qədər dəyərli fikir\nCopyright 2022 \_ Bağçılıq gritini necə etmək olar...


Sağlam+və+təravətli+saçlar+üçün+sadə+məsləhətlər üçün axtarış neticesi\nAxtarış Neticesi : Sağlam+və+təravətli+saçlar+üçün+sadə+məsləhətlər\n1 2 3 ... 1150 Növbeti >>\nGözəl və cazibəli görünmək hər bir qadının arzusudur. Lakin tanrının zərif məxluqlara bəxş etdiyi məlahəti, təravəti qorumaq, onu davamlı etmək əlbəttə ki, qadının özündən də çox asılıdır. Deyirlər, çirkin qadın yoxdur, baxımsız qadınlar var. Baxımlı qadınlar cəmiyyət tərəfindən də daha hörmətlə qar\n“Xahiş edirəm mənim bunu sənə dediyimi arvadıma demə, söz veri\nGənc və sağlam qalmaq üçün sadə və praktik tövsiyələr\nGənc və sağlam qalmaq üçün sizə sadə və praktik tövsiyələr təqdim edəcəyik. əgər 7 yaş gənc görünmək istəyirsinizsə, xarici görünüşünüz qədər qidalanmağınıza da diqqət etməlisiniz. Həftəlik alış-verişinizə sizə təqdim edəcəklərimizi siyahınıza\nKis haqqinda hekayet,


Mövlud Çavuşoğlu Trampı məsuliyyətsiz adlandırıb '; // item += '\nMövlud Çavuşoğlu Trampı məsuliyyətsiz adlandırıb\n“ABŞ prezidenti Donald Tramp həm öz karyerasında, həm də Amerika tarixində inanılmaz səhvə imza atır. Onun belə məsuliyyətsiz bəyanatını Türkiyə hökuməti pisləyir”.\n“Ölkə.Az” xəbər verir ki, bu barədə Türkiyənin xarici işlər naziri Mövlud Çavuşoğlu “Twitter” səhifəsində yazıb. Onun sözlərinə görə, Trampın belə bəyanatı onu hörmətdən düşməsinə səbəb olacaq.\n“Biz ABŞ administrasiyasının Qüdsün İsrailin paytaxtı kimi tanınması və ABŞ səfirliyinin Tel-Əvivdən Qüdsə köçürülməsinə dair məsuliyyətsiz bəyanatlarını pisləyirik. Bu qərar beynəlxalq hüquqa və BMT-nin müvafiq qətnamələrinə ziddir. Bu açıqlama Trampı siyasətçi kimi hörmətdən düşməsinə səbəb olacaq”, - deyə M.Çavuşoğlu bildirib.


Cinayət törətməkdə şübhəli bilinən 28 nəfər saxlanılıb » Atributinfo.az\n25 in 11:16hadise\nRespublikanın daxili işlər orqanları tərəfindən, gün ərzində törədilmiş 25 cinayətin üstü “isti izlər”lə açılıb.\nDaxili İşlər Nazirliyinin Mətbuat Xidmətindən verilən məlumata görə, əvvəlki dövrlərdən bağlı qalmış 11 cinayətin açılması təmin olunub. Axtarışda olduğuna görə ümumilikdə 28 nəfər, o cümlədən mülki-hüquqi öhdəliklərin icrasından yayındığına görə 3 nəfər, borclu şəxs qismində axtarışda olan 7 nəfər saxlanılaraq aidiyyəti üzrə təhvil verilib.\nRespublikanın avtomobil yollarında 1 ağır yol-nəqliyyat hadisəsi baş verib, nəticədə 1 nəfər həyatını itirib.\nAxtarışda olan 34 nəfər saxlanılıb hadise Cinayət törətməkdə şübhəli bilinən 36 nəfər saxlanılıb hadise Cinayət törətməkdə şübhəli bilinən 65 nəfər saxlanılıb hadise Cinayət törətməkdə şübhəli bilinən 38 nəfər saxlanılıb hadise Cinayət törətməkdə şübhəli bilinən 32 nəfər saxlanılıb hadise


Tezbazar.az ▸ Xidmətlər ▸ Gözəllik, sağlamlıq ▸ maraqli\nElan kodu: 1072370\nSalam Sizlərə! Mən professional masajistəm. Sizlərə professional yanaşım təklif edirəm. Gün ərzində bədənivizdə və ruhunuzda neqativ enerjinin toplandığını hiss edirsizsə, onda mənə zəng edin. Mən sizlərə müalicəvi masaj, sport masaj, klassik masaj, relaks və tay masajı kimi masajlar təklif edirəm. Təmiz dəsmal, örtük və masajdan sonra duş qəbulu təklif olunur. Səviyyəli servis istəyənlər üçün yüksək səviyyəli xidmət görsədilir. Zəng edin və faydalanın, narazı qalmazsız!\nev alqi satqisi ustalar ehtiyat hisseleri ev temiri kosmetik vasiteler qapi pencere dubay iphone tecili satilan heyet evler 2021 ilkin odenissiz masin sebet.az turlar.az masinlar mayak saat mayak kreditle menziller evler pod mayak derzi komekcisi faize pul verirem


İran Azərbaycanda “təsir agentləri”ni necə yetişdirir?\n01/11/2018 - 00:58 12 940 0 0\nİran şiə məzhəbinin yayıldığı müxtəlif ölkələrdə dini-siyasi qruplaşmaların yaradılmasında adətən Livanda fəaliyyət göstərən və bu ölkədə, eləcə də Yaxın Şərqdə ciddi hərbi gücə çevrilən “Hizbullah” modelindən istifadə edir. Əhalisinin əksəriyyəti şiə məzhəbinə inanan Azərbaycanda din üzərindən siyasi təşkilatlanma həyata keçirməyə, Azərbaycan dövlətinə qarşı dini-siyasi qruplaşmalar yaratmağa cəhd edən İranın “Hizbullah” modelini ölkəmizdə də tətbiq etmək planı sirr deyil. Hərçənd, Azərbaycanda “Hizbullah” qədər böyük qruplaşmanın yaradılması mümkün olmasa da, Tale Bağırzadə və qruplaşmasının timsalında onun kiçik modeli formalaşdırılmışdı. Nardaran hadisələri bu qruplaşmanın dini ideoloji təbliğatla yanaşı, silahlı mübarizə metodunu da əsas götürdüyünü ortaya çıxardı. Məhz Nardaranda “Biz imam Hüseynin əsgərləliyik, bu yola ölmək üçün gəlmişik” deyən 10 yaşlı uşaqların beyinlərinin yuyulması prosesi “Hizbullah”ın Azərbaycan qolu olan Tale Bağırzadə və qruplaşmasının silaha əl atmasından sonra dövlətin və cəmiyyətin özünümüdafiə refleksi ilə sıradan çıxarıldı. Nardaranın da İranın dini kantonu olmasına imkan verilmədi. Bu hadisələr İranın dini dairələrinin və xüsusi xidmət orqanlarının Azərbaycana uzanan qollarının kəsilməsi ilə nəticələndi. Bununla yanaşı, ictimai rəydə ayətullahların Əhli-Beyt eşqi üzərindən siyasi maraqlarını həyata keçirdiyi faktı qətiləşdi.\nBu, bütün regionun dini kimliyini özünün siyasi alətinə çevirməyə çalışan İranın ölkəmizə qarşı təhlükəli planlarının qarşısının alınması baxımından uğurlu nəticə idi. Lakin bu gün baş verənlər, xüsusilə Ərbəin yürüşü ərəfəsində müşahidə olunanlar “bu təhlükə tamamilə aradan qalxıbmı?” sualını günün əsas məsələsinə çevirir.\nCavab mənfidir: Araşdırmalar göstərir ki, İranın xüsusi xidmət orqanları Nəcəf-Kərbəla ziyarətinə gedən, xüsusilə Ərbəin yürüşünə qatılan azərbaycanlı dindarlar arasından özünün casus şəbəkəsini yaratmaq və onların Azərbaycana radikallaşmış şəkildə qayıtmasını təmin etmək üçün gizli iş aparır. Lakin bu dəfə öz məqsədlərini pərdələmək üçün marşrutun yönü bir qədər dəyişdirilib.\nİranın Azərbaycanda “təsir agentləri” olaraq fəaliyyət göstərənlər indiyə kimi ayətullahlardan dərslər alır, xüsusilə Qum və Məşhəd şəhərindəki dini mədrəsələrdə yetişdirilirdi (söhbət dini təhsil alanların hamısından yox, onların arasından xüsusi seçilmiş şəxslərdən gedir). Bu şəxslər Azərbaycana qayıdandan sonra İranın dini-siyasi təbliğatını aparır və insanları dövlətin qanunları ilə yox, İran ayətullahlarının fitvaları ilə yaşamağa sövq edirdi. Azərbaycan dövləti ölkədə dini kəsimin siyasiləşdirilməsi, başqa ölkənin siyasi alətinə çevrilməsinə qarşı bir sıra addımlar atırdı. Lakin Nardaran hadisələri və Tale Bağırzadə qruplaşmasının əməlləri bu “təsir agentləri”nin tamamilə zərərsizləşdirilməsi üçün siqnal oldu. Silahlı qruplaşmalar qanun qarşısına çıxarıldı, hicri təqvimində şəriət qaydaları ilə yaşayan Nardaran təmizləndi. Ardınca ölkədə İslama əsaslanan dini təhsilin inkişaf etdirilməsi, İlahiyyat İnstitutunun fəaliyyətinin genişləndirilməsi istiqamətində\nbir sıra addımlar atıldı. Bu, milli təhlükəsizliyə qarşı təhdidlərin aradan qaldırılması ilə yanaşı, İranın dini dairələrinin Azərbaycanda planlaşdırdıqları siyasi oyunlara da ciddi zərbə vurmaqla nəticələndi.\nİranın dini dairələri Azərbaycandakı “təsir agentləri”nin bir-bir sıradan çıxarıldığı ilə qarşılaşanda istiqaməti dəyişdirərək, yeni varianta əl atdılar: Nəcəf-Kərbəla ziyarətinə gedən, xüsusilə Ərbəin yürüşünə qatılanlar arasında təbliğat aparmaq və yeni kontingent formalaşdırmaq.\nİrana gedən və ölkəyə qayıdan “təsir agentləri” məlum təhlükələrdən dolayı dövlətin nəzarətindədir. Buna görə də “təsir agentləri”nin seçilməsi və yetişdirilməsi İraqa transfer edildi. Araşdırmalar göstərir ki, İranın xüsusi xidmət orqanları Nəcəf-Kərbəla ziyarətinə gedən, həmçinin, Ərbəin yürüşünə qatılan azərbaycanlılar arasından xüsusi seçilmişlər üzərində iş aparır, “yararlı” olanları İranda yox, məhz İraqda xüsusi düşərgələrdə hazırlayır. Bu proses son 3 ildə - 2016-2017-2018-ci illərdə sürətlənib. Çünki 2015-ci ildə baş verən Nardaran hadisələrindən sonra İranın dini dairələrinin Azərbaycana uzanan əlləri kəsildi.\nTəhlükəli statistika: son üç ildə Azərbaycandan Ərbəin yürüşünə qatılanların sayı artan temp üzrə davam edir. İraq hökumətinin açıqladığı statistikaya görə, 2016-cı ildə 17 min Azərbaycan vətəndaşı bu ölkəyə ziyarətə gedib. Onların 12 min nəfəri məhz Ərbəin mərasimlərinə qatılıb. 2017-ci ildə bu göstərici 18 minə çatıb. İran Astarasında fəaliyyət göstərən “Ərbəin mərkəzi”nin məlumatına görə, bu il Azərbaycan mərasimə qatılmaq üçün gedənlərin sayı 12 mindir. Lakin bu rəqəmlər gedənlərin bir qisminin göstəriciləridir. Ümumilikdə 30 minə yaxın Azərbaycan vətəndaşının Ərbəin mərasimində iştirak etdiyi deyilir. Onlardan 12 mini təkcə Astara gömrük qapısından keçərək gedənlərdir.\nNəcəf-Kərbəla ziyarətinə gedənlərin və Ərbəin mərasiminə qatılanların kütləviliyini təmin etmək üçün müxtəlif vasitələrdən istifadə olunur.\nTəbliğat – xüsusilə Azərbaycan auditoriyasına işləyən İranın “Səhər” telekanalı dini təbliğat aparır, ziyarətə gedənlərin çoxalması üçün xüsusi mükafatlar vəd edir, müxtəlif müsabiqələr keçirir.\nTəminat – ziyarətə gedənlərin bütün xərcləri İran dövləti tərəfindən təmin olunur, yolboyu qurulmuş çadırlarda pulsuz yeməklər verilir, onlara tibbi və digər yardımlar göstərilir. Bütün xərclər İranın ali dini liderinin xüsusi fondu tərəfindən qarşılanır.\nXüsusi qruplar – İrana bağlı şəxslər insanlar arasında Ərbəin mərasiminə qatılmağın dinin əsas şərtlərindən biri olduğuna dair təbliğat aparır.\nAraşdırmalar göstərir ki, bu qruplar ziyarətlərin təşkil edilməsini monopoliyaya alıb. İranın maraqlarına uyğun gəlməyən şəxslər tərəfindən təşkil edilən adi ziyarətlərə süni maneələr yaradılır, nəzarət edilən sosial səhifələr vasitəsilə onların əleyhinə məqsədyönlü kampaniya aparılır və nəticədə şiə məbədlərinə azərbaycanlıların ziyarətinin təşkili vahid mərkəzdən yönləndirilir.\nBununla həm maliyyə vəsaitləri vahid mərkəzdən idarə olunur, həm Ərbəin mərasimlərinin bəzi sirləri ört-basdır edilir, həm də radikal şiəliyin bütün mexanizmləri iranlıların əlində cəmlənərək Azərbaycanın ictimai-siyasi həyatına təzyiq mexanizmləri yaradılır. Bu qrupun üzvlərinə külli miqdarda vəsaitlər ödənilir, onlara biznes qurmaq üçün münbit şərait də yaradılır.\nZiyarətlərin kütləviliyinin təmin edilməsi həm İranın Ərbəin mərasimi üzərindən regionda siyasi hakimliyini təmin etməyə (Oxu: Həcc, yoxsa Ərbəin: İslamın təməllərini yıxan siyasət-), həm də gedənlərin arasında “təsir agentləri”nin seçilməsi imkanının geniş olmasına hesablanıb.\n“Təsir agentləri” necə yetişdirilir?\nNəfəc-Kərbəla ziyarətinə gedənlər, eləcə də Ərbəin mərasiminə qatılanlar arasında İranın nüfuzlu din xadimləri təbliğat aparır. Məlumatlara görə, azərbaycanlı zəvvarların bəziləri istirahət adı altında otellərdə deyil, ayrı-ayrı İran vətəndaşlarının evlərində və xüsusi düşərgələrdə məskunlaşdırılır. Zəvvarlar içərisində “moizə” oxuyanların arasında Azərbaycan vətəndaşlarından hazırlanmış “xüsusi ruhanilər”, İranda və ya postsovet respublikalarında yaşayan və “Hüseyniyyun” adlı terror təşkilatı yaradaraq Azərbaycanda siyasi hakimiyyəti ələ almaq istəklərini qətiyyən gizlətməyən cənub bölgəsindən olan Tohid İbrahimbəyli kimi şəxslər kifayət qədərdir.\nİraqda ciddi təsir rıçaqlarına malik olan İran azərbaycanlı zəvvarlar üzərində təbliğatın aparılmasında bu ölkənin müctəhid və ayətullahlarından da istifadə edir. İraqda İranın təsirində olan din xadimlərinin Azərbaycan dilində internet resurslarının və sosial şəbəkə səhifələrinin yaradılması da bunu göstərir. Seyid Əli Hüseyn Sistaninin internet səhifəsi buna nümunədir.\nZəvvarlar arasında seçilən xüsusi şəxslərə müxtəlif təlimatlar verilir. Əsas təlimat isə öz ölkələrində əksər dini mərasimlərdə bütün ayinləri İranda olduğu qaydalara uyğun həyata keçirməklə bağlıdır. Faktlar son 3 ildə Azərbaycanda Aşura mərasimlərinin İransayağı keçirilməsi hallarının artdığını göstərir. BBC yazır ki, “Azərbaycanda 1930-cu illərdən sonrakı ən izdihamlı Aşura mərasimləri 2015-2017-ci illərdə keçirilib. Bəzi məhəllələrdə ehsan məclisləri qurulurdu. Hətta “Torqovı”da belə səhər-səhər camaata ehsan paylanırdı. Aşuranın narazılığın ifadə yerinə çevrilməsi güclənir. 2017-ci ilin Aşura təziyəsi, bütün qadağaların meydanda olmasına baxmayaraq, keçənilkindən seziləcək dərəcədə izdihamlı oldu. O dərəcədə ki, İslam Partiyasının həbsdə olan sədri də izdihama görə təziyə mərasimlərində iştirak edənlərə təşəkkürünü bildirdi. Bakı ətrafında uzun müddətdir olmayan təziyədə xəncərlə baş yarma hadisəsi də nəzər diqqəti cəlb etdi. Uşaqların təziyə mərasimlərinə aparılması internetdə ciddi müzakirə mövzusuna çevrildi”.\n01.10.2017 tarixində Bakıda keçirilən Aşura mərasimin videogörüntüləri də İranın istədiyinə müəyyən qədər nail olduğunu göstərir.\nGöründüyü kimi, İran regionun dini kimliyi üzərindən hərəkət edərək, siyasi hədəflərinə doğru irəliləyir. Yaxın Şərqdə “Hizbullah”, husi qrupları və digər təcrübələr göstərir ki, əvvəlcə dini təsirə düşən qrupların əlinə zamanı gələndə silah da verilir. Azərbaycanda Tale Bağırzadə və qruplaşması buna ən bariz nümunədir. Son 3 ildə baş verənlərsə Azərbaycan üçün növbəti Bağırzadələrin yetişridildiyini, gələcək “Hizbullah”ların hazırlandığı deməyə əsas verir.


Ermənistan bizə dəqiq mina xəritələrini vermir- Prezidentin köməkçisi\nBu sözləri Azərbaycan Prezidentinin köməkçisi Hikmət Hacıyev “Haber Global”a açıqlamasında deyib. “Cənab Prezidentimizin niyyəti budur ki, ən qısa zamanda, ləyaqətli, güvənli formada məcburi köçkünlərimizin ata-baba yurdlarına qovuşması həyata keçsin”, - deyə o bildirib.\nPrezident köməkçisi vurğulayıb ki, bu gün Azərbaycan minalarla çirklənmə səviyyəsinə görə dünyada bəlkə də 10 dövlətdən biridir:\n“Ermənistan ya bilərək, ya da bilməyərəkdən bizə dəqiq mina xəritələrini vermir. Ona görə də hər bir yeri yenidən axtarmaq məcburiyyətində qalırıq”.\nH.Hacıyev qeyd edib ki, beynəlxalq münasibətlərdə Ermənistanın hərbi cinayətlərinin unudulması istiqamətində siyasət aparılır, amma təbii ki, Azərbaycan xalqı və dövləti olaraq biz bunu unutmamışıq:\n“Bunlar hərbi cinayətdir və buna görə Ermənistanın hərbi rəhbərliyi məsuliyyət daşıyır. Bundan sonra da bu istiqamətdə səylərimizi davam etdirəcəyik”.\nHacıyev Zəngəzur dəhlizi mövzusuna da toxunub:\n“Üçtərəfli görüşlər hələ davam edir, müəyyən müsbət dinamika var. Amma hesab edirik ki, hələ yekun nəticədən danışmaq tezdir. Çünki hələ Ermənistan tərəfindən atılmalı olan bir sıra müsbət addımlar var”.\nİranla bağlı son hadisələrə diqqət çəkən siyasətçi qeyd edib ki, Azərbaycan müstəqil, öz milli maraqları əsasında siyasətini həyata keçirən ölkədir.\n“Azərbaycan kiminsə təzyiqini və diktə ilə danışmasını qəbul edəcək bir ölkə deyil”, - deyə Prezidentin köməkçisi vurğulayıb.


Özbəkistanda Azərbaycan mədəniyyəti günlərinin və Nəvai adına Milli Kitabxanada isə Azərbaycan fondunun açılışı mərasimi keçirilib. Azərbaycan Respublikasinin Özbəkistan Respublikasındakı Səfirliyinin nəzdindəki Heydər Əliyev adına Azərbaycan Mədəniyyət Mərkəzi\nİlk öncə Azərbaycandan gələn qonaqlar Azərbaycan Mədəniyyət Mərkəzinin qarşısında ulu öndər Heydər Əliyevin abidəsinin, habelə Şəhidlər abidə kompleksinin qarşısına əklil və gül çiçəkləri qoyublar.\nAzərbaycan nümayəndə heyətinə Milli Məclisinin Mədəniyyət komitəsinin sədri Qənirə Paşayeva, Milli Məclisin deputatı, parlamentdə “Azərbaycan-Özbəkistan” Dostluq qrupunun üzvü Müşfiq Cəfərov, Mədəniyyət Nazirliyinin şöbə müdiri Akif Marifli, Gəncə Regional Mədəniyyət İdarəsinin rəisi Vasif Cənnətov, tanınmış alimlər, ictimaiyyət nümayəndələri daxildir.\nMədəniyyət Mərkəzinin direktoru Samir Abbasov qonaqlara rəhbərlik etdiyi qurumun fəaliyyəti, Mərkəzdə fəaliyyət göstərən kurs və dərnəklər haqqında məlumat verib, habelə qonaqları Mərkəzdəki Heydər Əliyev muzeyi, Özbəkistan-Azərbaycan Dostluq Muzeyi və Azərbaycan Dövlətçiliyi Tarixi Muzeyi ilə tanış edib.\nAzərbaycan mədəniyyət günü münasibəti ilə ilk tədbir olaraq Əlişir Nəvai adına Özbəkistan Milli Kitabxanasında Azərbaycan fondunun açılış mərasimi olub. Milli Kitabxananın direktoru Umida Teşabayeva açılış mərasimində çıxış edərək Azərbaycanla əlaqələr, Azərbaycan Mədəniyyət Mərkəzi ilə birgə layihələr və əməkdaşlıqdan danışıb. Direktor bildirib ki, Mədəniyyət Mərkəzi və Azərbaycan Milli Kitabxanasının dəstəyi ilə son zamanlar Azərbaycana dair Özbəkistan kitabxanalarına çoxsaylı nəşrlər hədiyyə olunub.\nÖzbəkistandakı Heydər Əliyev adına Azərbaycan Mədəniyyət Mərkəzinin direktoru Samir Abbasov Özbəkistanda təşkil edilən Azərbaycan mədəniyyəti günləri çərçivəsində Daşkənd və Termez şəhərlərində çoxsaylı tədbirlərin keçiriləcəyini, kitabxanalarda Azərbaycan fondlarının və ocaqlarının açılışı, kitab təqdimatları, sənətçilərimizin iştirakı ilə dostluq konsertləri, moda sərgiləri, habelə çoxsaylı ikitərəfli görüşlərin nəzərdə tutulduğunu bildirib.\n2022-ci ilin Azərbaycan Respublikasının Prezidenti İlham Əliyev tərəfindən “Şuşa ili” elan olunduğunu qeyd edən diplomat 30 ilə yaxın işğal altında qalan torpaqlarımızın azad olunması nəticəsində dağıdılmış və viran qoyulmuş yurd yerlərimizin, abidələrimizin bərpası, məhv edilmiş kitabxanalarımızın yenidən qurulacağını söyləyib.\nÖzbəkistan Ali Məclisiniin deputatı, şair və tərcüməçi Gülbahar Saidqaniyeva iki ölkə arasında mədəni əlaqələrin bu qədər dinamik inkişafından sevinc və fərəh hissi keçirdiyini, aparılan sistemli iş nəticəsində mədəniyyətin bütün sahələrini əhatə edən əməkdaşlıq platformasının qurulduğunu söylədi.\nQənirə Paşayeva xalqlarımızın dost, qardaş münasibətləri, mədəni və ədəbi əlaqələrimiz haqqında danışaraq, şair və yazıçılarımız, günü-gündən yüksələn, inkişaf edən Azərbaycan-Özbəkistan əməkdaşlığından danışıb. O, tarixən bu münasibətlərin daim inkişafda olduğunu və möhkəmləndiyini qeyd edərək, bu işdə dövlət başçılarımızın xidmətlərini qeyd edib. Deputat Özbəkistan Prezidenti Şavkat Mirziyoyevə və özbək xalqına minnətdarlığını bildirib. O, vurğulayıb ki, 44 günlük Vətən müharibəsində Ermənistanın işğal etdiyi şəhər və kəndlərimiz yerlə yeksan edilib, məscidlərimiz dağıdılıb.\nDeputat Müşfiq Cəfərov ölkələrimiz arasında əlaqələrin yüksək səviyyədə olduğunu bildirib. O yaxın zamanlarda Azərbaycan Milli Məclisinin sədri Sahibə Qafarovanın Özbəkistana səfəri və əməkdaşlığın daha da dərinləşdirilməsi istiqamətində aparılan danışıqlar haqqında məlumat verib.\nAzərbaycan Mədəniyyət Nazirliyinin bölmə müdiri Akif Marifli ölkələrimiz arasında mədəniyyət sahəsində əməkdaşlığın inkişafı, 2023-ci ildə TÜRKSOY tərəfindən Şuşanın Türk dünyasının mədəniyyət paytaxtı elan edilməsi, Mədəniyyət Nazirliyinin dəstəyi ilə Özbəkistanda keçirilən Azərbaycan mədəniyyət günləri haqqında danışıb. O, münasibətlərin bu səviyyədə olmasında AMM-nin xüsusi rolunu qeyd edib.\nSonda Özbəkistandakı Heydər Əliyev adına Azərbaycan Mədəniyyət Mərkəzi ilə Əlişir Nəvai adına Özbəkistan Milli Kitabxanası arasında əməkdaşlığa dair Memorandum imzalanıb. Qeyd edək ki, yaradılan Azərbaycan fonduna 400 adda nəşrlər hədiyyə olunub.\nTədbir çərçivəsində Mədəniyyət Mərkəzinin layihəsi ilə işıq üzü görən “Azərbaycan və özbək atalar sözləri” ikidilli nəşrin təqdimatı keçirilib. Təqdimat mərasimində Azərbaycanlı və Özbək alimlər çıxış və məruzələr ediblər.


Genclik Mall Cinema Ralf Internete Qarshi Filimini Tedqim Edir\nGənclik Mall Cinema Plus hər zaman olduğu kimi bu həftə də yeni premyera təqdim edir. 22 noyabrdan etibarən ""Ralf İnternetə Qarşı"" filmini Gənclik Mall-da izləyə bilərsiniz.\nSugar Rush oyunu yeni təhlükə altındadır. Oyun pozulmuş və yenidən çalışması üçün pula ehtiyacı vardır. Ralph və Vanellope oyunu xilas etmək üçün Litwak`ın Oyun salonuna internet vasitəsilə girməyə məcbur qalır. Ralph və Vanellope lazım olan hissəni tapıb oyunu xilas edə biləcəklərmi?\nBu dəfə Ralf və Vanilopa fon Keks oyun avtomatları zalından kənara çıxıb İnternetin sonsuz meydanlarını fəth etməyə yola düşəcəklər, hansı ki, nəhəngin dağıdıcı cazibəsinə dözməyə bilər.\nRich Moor-un rejisoru olduğu filmdə John C. Reilly, Sarah Silverman, Jack McBrayer kimi tanınmış adlar rol almışdır. Filmi izləmək və həyəcanlı və maraqlı anları dostlarınız və yaxınlarınızla birlikdə bölüşmək üçün Cinema Plus Gənclik Mall-a buyura bilərsiniz.


2017 Yanvar 12 ( Cümə ) ::\nHüquq müdafiəçisi hesab edir ki, ölkədə qanunsuz həbslərin qarşısının alınması, ictimai-siyasi fəalların həbs olunmaması üçün hakimiyyətin mahiyyəti dəyişməlidir.\n“Hakimiyyətin vətəndaş cəmiyyətinə münasibəti dəyişməlidir və ölkədə siyasi islahatlar həyata keçirilməlidir”, - o qeyd edib.\nO.Gülalıyevin fikrincə, vətəndaş cəmiyyətinə münasibətdə hökumətin baxışlarında ciddi dəyişikliklər olmayıb: “Ümumilikdə, yenə problemlər qalmaqdadır. QHT-lər haqqında qanunvericiliyə edilmiş son məhdudlaşdırıcı əlavə və düzəlişlər qüvvədədir, QHT-lərin bank hesabları üzərindən həbslər tam götürülməyib, donorlara çıxış məhdud olaraq qalır. Ölkədən xarici donorlar demək olar ki, çıxarılıb və onların fəaliyyət göstərməsi üçün heç bir şərait yoxdur. Yəni, durum bu səviyyədədir”.\nHüquq müdafiəçisi hesab edir ki, 2017-ci il insan hüquqlarının qorunması baxımından çox çətin il olacaq: “Çünki manatın dəyərdən düşməsi ilə paralel olaraq ölkədə iqtisadi-sosial problemlər, siyasi gərginlik artıb, xalqın hakimiyyətdən narazılığı güclənib. Azərbaycanda avtoritar hakimiyyət mövcud olduğu üçün hakimiyyət öz mövcudluğunu qorumaq xatirinə məcbur olacaq ki, siyasi təzyiqləri gücləndirsin. Bu baxımdan düşünürəm ki, 2017-ci il gərgin il olacaq. Son zamanlar, son günlər hakimiyyətin bu istiqamətdə atdığı bəzi addımlar, xüsusən, bir cümlə sözə görə Qiyas İbrahimov və Bayram Məmmədova 10 il qanunsuz həbs cəzasının verilməsi, “Nardaran işi” ilə bağlı məhkəmələrin fantastik cəza istəməsi və Cəbrayıl rayonundan olan məcburi köçkünlərin (5 nəfərin) qanunsuz olaraq həbs edilməsi, onların ifadə və sərbəst toplaşmaq azadlığının məhdudlaşdırılması bunu göstərir. Eyni zamanda bu il bir sıra maraqlı və gündəmi zəbt edən məhkəmə prosesləri keçiriləcək”. -03B-


Ölkədə metanol istehsalı artıb\nYanvar-iyun aylarında Azərbaycanda 66,6 min ton propilen (ondan əmtəəlik 63,9 min ton), 47,2 min ton polietilen, 87,5 min ton etilen, 243,8 min ton metanol (metil spirti) istehsal olunub. Dövlət Statistika Komitəsindən AZƏRTAC-a verilən məlumata görə, yarım ildə kimya sənayesində məhsul ...\nYanvar-may aylarında paytaxt sənayesində istehsal olunmuş malların və göstərilmiş xidmətlərin dəyəri 12,5 milyard manat təşkil edib. AZƏRTAC Bakı Şəhər Statistika İdarəsinin yaydığı məlumata ...\nQazaxıstandan Azərbaycana maşınqayırma məhsullarının ixracı artır\nQazaxıstanda sənayeləşmə proqramı çərçivəsində təqribən 367 milyard təngə həcmində 128 layihə həyata keçirilib. Qazaxıstanın Sənaye və İnfrastruktur İnkişaf naziri Beybut Atamkulov sənayeləşmə proqramının icrası barədə məlumat verib. ...\nKimya Sənaye Parkının rezidentlərinin ixrac potensialı artır\nSənaye parkları ölkədə qeyri-neft sektorunun davamlı inkişaf etdirilməsində, ölkə iqtisadiyyatının ixrac qabiliyyətinin, eləcə də rəqabətqabiliyyətli, idxalı əvəz edən məhsulların istehsalının artırılmasında mühüm rol oynayır. Sənaye parklarının rezidentləri tərəfindən istehsal olunan məhsullar ölkədə ...\nYanvar-may aylarında 60 min tonadək polietilen ixrac edilib\nİlin ilk 5 ayında Azərbaycandan 59,8 min ton polietilen ixrac olunub. Dövlət Gömrük Komitəsindən (DGK) AZƏRTAC-a bildirilib ki, hesabat dövründə ixrac olunan polietilenin dəyəri isə 38,2 milyon ABŞ dolları təşkil edib ...\nMayda ölkədən azot gübrəsi ixrac olunmayıb\nYanvar-may aylarında ölkədən 50 min 438 ton azot gübrəsi ixrac edilib. Hesabat dövründə ixrac edilən azot gübrəsinin dəyəri isə 7 milyon 365,2 min ABŞ dolları olub. Beş ayda ixraca göndərilən azot gübrəsinin həcmi yanvar-aprel aylarındakı göstərici ilə eyni olub ...\nCari ildə 32 milyon dollarlıq polipropilen ixrac edilib\nYanvar-may aylarında Azərbaycandan 39,7 min ton polipropilen ixrac olunub. Dövlət Gömrük Komitəsindən (DGK) AZƏRTAC-a verilən məlumata görə, hesabat dövründə ixrac olunan polipropilenin dəyəri isə 31,9 milyon ABŞ dolları təşkil edib ...\nCari ilin ilk 5 ayında Azərbaycandan 229,3 min ton kimya sənayesi məhsulları ixrac edilib. Dövlət Gömrük Komitəsindən (DGK) AZƏRTAC-a verilən məlumata görə, ixrac edilən kimya sənayesi məhsullarının dəyəri isə 34,4 milyon ABŞ dolları olub ...\nToxuculuq, geyim və ayaqqabı sahələrində 174,5 milyon manatlıq məhsul istehsal edilib\nBu ilin 5 ayında toxuculuq sənayesi, geyim, dəri və dəridən məmulatların, ayaqqabıların istehsalı sahələrində 174,5 milyon manat dəyərində məhsul istehsal edilib. Dövlət Statistika Komitəsindən AZƏRTAC-a bildirilib ki, əvvəlki ilin yanvar-may ayları ilə müqayisədə toxuculuq ...\nKimya sənayesində məhsul buraxılışı artır\nYanvar-may aylarında kimya sənayesində məhsul buraxılışı artıb. Dövlət Statistika Komitəsindən AZƏRTAC-a bildirilib ki, 5 ayda kimya sənayesi, əczaçılıq məhsullarının, rezin və plastik kütlə məmulatlarının istehsalı sahələrində 481 milyon manatlıq məhsul istehsal edilib ...\nMetanol istehsalı 203 min tonu ötüb\nBu ilin yanvar-may aylarında Azərbaycanda 56,1 min ton propilen (ondan əmtəəlik 53,8 min ton), 39,9 min ton polietilen, 73,2 min ton etilen, 203,2 min ton metanol (metil spirti) istehsal olunub. Dövlət Statistika Komitəsindən AZƏRTAC-a verilən məlumata görə, 5 ayda kimya sənayesində məhsul buraxılışı əvvəlki ilin ...\nMetallurgiya sənayesində 2,3 dəfə artım olub\nHazır metal məmulatlarının istehsalı artıb. Dövlət Statistika Komitəsindən AZƏRTAC-a bildirilib ki, metallurgiya sənayesi və hazır metal məmulatlarının istehsalı sahələrində ...\nYanvar-aprel aylarında kimya sənayesində məhsul buraxılışı artıb. Dövlət Statistika Komitəsindən AZƏRTAC-a bildirilib ki, 4 ayda kimya sənayesi, əczaçılıq məhsullarının, rezin və plastik kütlə məmulatlarının istehsalı sahələrində 385,1 milyon manatlıq məhsul istehsal edilib ...\nMetanol istehsalı 67,6 faiz artıb\nYanvar-aprel aylarında Azərbaycanda 44,8 min ton propilen (ondan əmtəəlik 43,7 min ton), 31,8 min ton polietilen, 57,7 min ton etilen, 161,1 min ton metanol (metil spirti) istehsal olunub. Dövlət Statistika Komitəsindən AZƏRTAC-a verilən məlumata görə, 4 ayda kimya sənayesində məhsul buraxılışı əvvəlki ...\nYanvar-aprel aylarında 45,5 min ton polietilen ixrac edilib\nİlin ilk 4 ayında Azərbaycandan 45,5 min ton polietilen ixrac olunub. Dövlət Gömrük Komitəsindən (DGK) AZƏRTAC-a bildirilib ki, hesabat dövründə ixrac olunan polietilenin dəyəri isə 29 milyon 826 min ABŞ dolları təşkil edib ...\nKimya sənayesi məhsullarının ixracı artır\nCari ilin ilk 4 ayında Azərbaycandan 183,3 min ton kimya sənayesi məhsulları ixrac edilib. Dövlət Gömrük Komitəsindən (DGK) AZƏRTAC-a verilən məlumata görə, ixrac edilən kimya sənayesi məhsullarının dəyəri isə ...\nToxuculuq sənayesində istehsal 10,5 faiz artıb\nBirinci rübdə toxuculuq sənayesi, geyim, dəri və dəridən məmulatların, ayaqqabıların istehsalı sahələrində 124,1 milyon manat dəyərində məhsul istehsal edilib. Dövlət Statistika Komitəsindən AZƏRTAC-a bildirilib ki, əvvəlki ilin yanvar-mart ayları ilə ...\nMetallurgiya sənayesində 2,1 dəfə artım olub\nHazır metal məmulatlarının istehsalı artıb. Dövlət Statistika Komitəsindən AZƏRTAC-a bildirilib ki, metallurgiya sənayesi və hazır metal məmulatlarının istehsalı sahələrində yanvar-mart aylarında 164,2 milyon manatlıq məhsul istehsal olunub ...


22 May 2019 - 11:25\nQMİ:"Zəvvarları Həcc ziyarətinə aparmaq üçün AZAL 6 təyyarə ayırıb"\nXatırladaq ki, bu il üçün Azərbaycandan Həcc ziyarətinə getmək üçün 1400 (ötən il 1440) nəfərlik kvota qoyulub. Bu il otellərdə fərq olacaq. Səudiyyə Ərəbistandakı iqtisadi durumla əlaqəli qiymət fərqlidir. Qiymətlərdə 75 dollar artım var. Yəni, bu il Həcc ziyarətinin qiyməti 4225 ABŞ dolları (ötən il 4150 dollar) təşkil edir. /Report


O bildirib ki, aprelin 29-u səhər dərslər başlamazdan qabaq akademiyanın faciə baş verən korpusunun foyesində terror qurbanlarının şəkillərindən ibarət stend asılacaq, önünə gül dəstələri qoyulacaq: “Həmin gün akademiyanın dərsə gələn tələbə və müəllim heyəti terror qurbanlarının xatirəsini yad edəcək. Təmtəraqlı tədbir və yaxud hər hansı aksiya keçirməyi nəzərdə tutmuruq. Çünki tələbə və müəllim heyətinin terror qurbanlarının ailələrinin yaşadığı ünvanlara gedib həmin gün onlarla birgə olması da nəzərdə tutulub”.\nQ.Məmmədov bir qrup gəncin sosial şəbəkələrdə aprelin 30-da aksiya keçirməklə bağlı çağırışına da münasibət bildirib: “Bu il aprelin 30-u qeyri-iş günü olduğu üçün həmin tələbələr akademiyada olmayacaqlar. Təbii ki, akademiyamızın bütün dekanları tələbələrə dövlətçiliyin əleyhinə olan heç bir aksiyaya qoşulmamağı tövsiyə ediblər, tələbələr də özləri şüurlu sürətdə başa düşülər ki, təxribat xarakterli mitinqlərə qoşulmağın mənası yoxdur”.\n“Dalğa” Gənclər Hərəkatının sədri Orxan Nəbiyev “Yeni Müsavat”a açıqlamasında 30 aprelin Azərbaycan tarixinə qara bir gün kimi düşdüyünü dedi: “Hadisə olan il qətlə yetirilən gənclərin xatirəsini anmaq məqsədi ilə axşam saat 18.00-da biz - ”Dalğa" anım təşkil etdik.A nıma gələn 800-1000 nəfər gəncin məsuliyyətini biz daşıdıq. Meydana təxribatçılar daxil olaraq anımı siyasiləşdirmək məqsədi güddülər. Amma biz bunun qarşısını aldıq, himnimizi oxuyub gəncləri təxribatçıların təşkil etmək istədiyi polis-vətəndaş qarşıdurmasından xilas etdik. Bizim üçün insanların hissləri hər şeydən önəmlidir.\n30 apreldə ADNA terrorunda qətlə yetirilənləri anmaq bizim gənclik və vətəndaşlıq borcumuzdur. Bu, sadəcə sivil anım formasında olmalıdır, şüarsız, çağırışsız. Öz üzvlərimizlə ADNA terrorunda qətlə yetirilənləri anıb, yaxınlarına səbr diləyəcəyik".\nElmin BƏDƏLOV (Yeni Müsavat)


"Qarabağ" ikinci dəfə Avroliqanın qrup mərhələsində!\n22:48 27.08.2015 (Yenilənib 23:16 27.08.2015) Qısa URL\nBu gün UEFA Avropa Liqasının pley-off mərhələsinin cavab oyunları keçirilib.\nBAKI, 27 avq — Sputnik. Bu gün UEFA Avropa Liqasının pley-off mərhələsinin cavab oyunları keçirilib.\nAzərbaycan çempionu “Qarabağ” Bakıda Tofiq Bəhramov adına Respublika stadionunda İsveçrənin “Yanq Boyz” klubunu qəbul edib.\nSəfərdə keçirilmiş ilk görüş 1:0 hesabı ilə "Qarabağ"ın xeyrinə başa çatdığından ağdamlılara bu oyunda heç-heçə də kifayət idi.\nOyunda ilk topu 4-cü dəqiqədə penaltidən Riçard Almeyda vurub. 43-cü dəqiqədə Reynaldo hesab arasındakı fərqi iki topa çatdırıb.\nİkinci hissədə, 61-ci dəqiqədə Əfran İsmayılov üçüncü topu isveçrəlilərin qapısından keçirib. Görüş elə bu hesabla da başa çatıb.\nBeləliklə, "Qarabağ" ikinci dəfə UEFA Avropa Liqasının qrup mərhələsinə vəsiqə qazanıb.\nQarabağ - Yanq Boyz görüşü\nağdamlılar, cavab oyunu, Tofiq Bəhramov adına Respublika stadionu, vəsiqə, futbol, UEFA Avropa Liqası, Yanq Boyz” klubu, Qarabağ FK, Əfran İsmayılov, Riçard Almeyda, Reynaldo, İsveçrə, Azərbaycan, Bakı


Binəqədi 4-cü Polis Bölməsinin əməkdaşları vəkili döydülər- Yenilənib • Faktinfo.az\nBinəqədi 4-cü Polis Bölməsinin əməkdaşları vəkili döydülər-\n01 İyun 2019, 13:52\nBinəqədi 4-cü Polis Bölməsinin əməkdaşları vəkili döydülər- Yenilənib\nBakıda polis bölməsində vəkilə qarşı zorakılıq olub.\nMuxalifet.az qafqazinfo-ya istinadən xəbər verir ki, müvəkkilinin hüquqlarının müdafiəsi üçün Binəqədi Rayon Polis İdarəsinin 4-cü Polis Bölməsinə gedən Vəkillər Kollegiyasının gənc üzvü Orxan Kəngərliyə qarşı fiziki zor tətbiq edilib.\nVK Rəyasət Heyətinin sədri Anar Bağırov da məsələyə münasibət bildirib: “İstənilən vəkilə qarşı təcavüzü şəxsən özümə qarşı təcavüz kimi qiymətləndirirəm!\nMəsələ tam araşdırılmalı və təqsirkar şəxslər qanunda nəzərdə tutulan ən ciddi cəzaya məruz qalmalıdırlar. Bunun üçün bütün zəruri tədbirlər tərəfimizdən görülür və görüləcək!”.\nNazirliyinin mətbuat xidmətinin rəis müavini, polis polkovniki Orxan Mansurzadə ONA.az-a bildirib ki, vəkilin şöbədə döyülməsi ilə bağlı yayılan iddialar əsassızdır, qərəzlidir və özünü müdafiə xarakteri daşıyır: “Məsələyə səbəb budur ki, Binəqədi qəsəbə sakini olan qadın mənzilindən oğurluq olması ilə bağlı Binəqədi rayon Polis İdarəsinin 4-cü polis şöbəsinə müraciət edib. Şöbə əməkdaşlarının isti-izlərlə həyata keçirdikləri əməliyyat-axtarış tədbirləri nəticəsində hadisəni törətməkdə şübhəli bilinən həmin qadının qohumu olan bir şəxs şübhəli şəxs qismində saxlanılıb. Bununla bağlı Binəqədi rayon Polis İdarəsinin İstintaq şöbəsində cinayət işi başlanılıb. Saxlanılan şəxs oğurluq əməli törətdiyini etiraf edib. Oğurladığı pulun bir qismini maddi sübut kimi istintaqa təhvil verib.


Bir il sonra: Qarabağ müharibəsinin ortaya qoyduğu ən ciddi hərbi nəticə nədir… - Veteninfo.Az\nVeteninfo.az xəbər verir ki, İsrailin “The Jerusalem Post” qəzeti öz məqaləsində “hələ də davam etməkdə olan ciddi geosiyasi şaxələnmələrə” gətirib çıxaran müharibənin başlamasının bir ilinin tamam olduğunu vurğulayır.\n“Müharibənin özü iki əlamətdar amillə xarakterizə edilrdi: geosiyasi mürəkkəbliklər və pilotsuz döyüş sistemlərindən geniş istifadə. Dronlar Azərbaycan ordusu tərəfdən fəal istifadə edilirdi, bu da azərbaycanlılara erməni tanklarına, müdafiə istehkamlarına, artilleriyasına və şəxsi heyətinə böyük zərər vurmağa imkan verdi”,-İsrail qəzeti yazır.\nƏlavə edilir ki, pilotsuz uçan aparatlardan istifadə azərbaycanlılara kəşfiyyatda da böyük üstünıük qazandırdı, bu da onlara erməni qüvvələrini qabaqlamaq üçün böyük taktiki üstünlük yaratdı.\n“Geosiyasi mürəkkəbliklər baxımından münaqişəyə bir çox digər regional və qlobal nəhənglər cəlb olundu. Xüsusən Azərbaycan Türkiyənin ciddi dəstəyini gördü, Ermənistan isə Rusiya tərəfdən ciddi dəstək aldı”,-məqalədə deyilir.\nQəzet yazır ki, İsrail də bu münaqişəyə dolayısı ilə cəlb olunduğuna görə tənqidlərlə qarşılaşırdı. İsrailin hər iki tərəflə sıx əlaqələri olsa da Azərbaycan tərəfinə pilotsuz sistemlər və hərbi texnika satdığı üçün erməni icması tərəfindən tənqidlər eşitdi.\nMəqalədə İsrailin son onillik ərzində Azərbaycanla hərbi-texniki sahədə əməkdaşlığının necə dərinləşdiyi xatırladılır, Sülh və Müharibə Araşdırmaları İinstitutunun (SIRRI) hesabatına istinadla Azərbaycanın son beş ildə silah idxalının 69 faizinin İsrailin payına düşdüyü vurğulanır.\n“Sonda müharibə Rusiyanın vasitəçiliyi ilə dayandırıldı. Müharibə Azərbaycanın qələbəsi ilə başa çatdı. Azərbaycanlılar 1990-cı illərdə Ermənistanın əlinə keçən ərazilərin böyük hissəsini geri qaytardılar. Geosiyasi baxımdan müharibə Azərbaycanın döyüş meydanında qələbəsi ilə başa çatsa da Rusiyaya imkan verdi ki, atəşkəs rejimi üzərində nəzarət əldə etsin, o cümlədən strateji əhəmiyyətli Laçın dəhlizinə nəzarət etsin və regionda öz mövqelərini möhkəmləndirsin”-qəzet yazır.\n“The Jerusalem Post” qeyd edir ki, geosiyasi nəticələrdən başqa müharibə dronların köməyi ilə müharibələrin aparılmasının aktuallığını da nümayiş etdirdi. “Azərbaycan enerji ehtiyatları ilə zəngin ölkə olaraq öz hərbi büdcəsini ildən ilə artırdı və bu da ona Ermənistan üzərində əhəmiyyətli üstünlük qazandırdı. Lakin bu üstünlük təkcə pilotsuz müharibəyə aid deyil. Britaniyanın strateji araşdırmalar İnstitutu digər amillərin də rol oynadığını qeyd edir, məsələn, müasir müharibələrə daha yaxşı uyğunlaşmış peşəkar Azərbaycan ordusunun”,-məqalədə deyilir.\nQəzet qeyd edir ki, üməmən Qarabağdakı müharibə pilotsuz döyüş vasitələrinin və müasir taktikanın döyüş meydanında landşaftı necə dəyişdiyini nümayiş etdirən ilk müasir hərbi münaqişədir. Və dronlar döyüş meydanında getdikcə daha çox rol oynadığından ola bilsin bu, gələcək müharibələr üçün ən ciddi nəticə olacaq.


BAŞLIQLAR İxtisarlar 5 Şərti işarələr 6 Giriş 7 I FƏSİL. İşlənmə dairəsinə görə şivə sözlərinin qrupları\nII FƏSİL. Yevlax şivələrində tarixi dövrlərin izləri\nIII FƏSİL. Yevlax şivələrində sözlərin semantik xüsusiyyətləri. Frazeologiya\nI FƏSİL İŞLƏNMƏ DAİRƏSİNƏ GÖRƏ ŞİVƏ SÖZLƏRİNİN QRUPLARI


“1 iyun – Uşaqları Beynəlxalq Müdafiə Günü” Suraxanıda təntənəli qeyd edildi\nMovqe.Az xəbər verir ki, 1 iyun 2012-ci il tarixdə "Uşaqları Beynəlxalq Müdafiə Günü" münasibəti ilə Suraxanı rayonunda çoxsaylı uşaqların iştirak etdiyi möhtəşəm bayram tədbiri keçirilib.\nHeydər Əliyev Fondu tərəfindən tikilmiş Xüsusu qayğıya ehtiyacı olan uşaqlar üçün Reabilitasiya Mərkəzində təşkil olunmuş ümumrayon tədbirinə 2 saylı Uşaq Evində, 7 saylı Əqli cəhətdən qüsurlu uşaqlar üçün İnternat məktəbində, Oriqami Reablitasiya mərkəzində, "Autizm" mərkəzində tərbiyə alan uşaqlar, aztəminatlı ailələrdən olan uşaqlar, valideyn himayəsindən məhrum olan uşaqlar, məcburi köçkün ailələrindən olan uşaqlar, eyni zamanda rayon ərazisində yerləşən uşaq bağçalarında tərbiyə alan uşaqlar və kiçik yaşlı məktəblilər dəvət olunub.\nRayon İcra Hakimiyyətinin başçısı İlqar Abbasov bayram tədbirinə toplaşan çoxsaylı uşaqları salamlayaraq onları "1 iyun-Uşaqları Beynəlxalq Müdafiə Günü" münasibəti ilə təbrik etdi və bildirdi ki, uşaqlar dünyada hamı üçün əzizdir. Dünyanın hər yerində uşaqlara qayğı və uşaqların qorunması xüsusi əhəmiyyət kəsb edir. Təsadüfi deyil ki, Uşaqları Beynəlxalq müdafiə günü on illərdir bütün dünyada keçirilir və hər bir ölkə, hər bir dövlət uşaqları qorumağı, uşaqları müdafiə etməyi özünün əsas vəzifəsi hesab edir.\nBizim xalqımızın ən nəcib, ən gözəl xüsusiyyətlərindən və ulu babalarımızdan bizə qalmış ənənələrdən biri də odur ki, Azərbaycan xalqı həmişə uşaqsevər olmuşdur. Uşağa qayğı göstərmək, uşaqları qorumaq, uşaqları müdafiə etmək bizim müqəddəs borcumuzdur, cəmiyyətin, hər bir vətəndaşın müqəddəs borcudur.\nGərək hər bir valideyn uşağına və təkcə öz uşağına yox, ümumiyyətlə, uşaqlara qayğını, diqqəti özünün həm borcu, həm də müqəddəs vəzifəsi kimi qəbul etsin və ona riayət etsin, yerinə yetirsin.\nTədbirdə Milli Məclisin deputatı Sevinc Fətəliyeva çıxış etdi. Sevinc Fətəliyeva da ölkə başçısı möhtərəm Prezidentimiz cənab İlham Əliyevin və Heydər Əliyev Fondunun Prezidenti, YUNESKO və İSESKO-nun Xoşməramlı səfiri, Milli Məclisin deputatı Mehriban xanım Əliyevanın uşaqlara göstərdikləri diqqət və qayğını bir daha tədbir iştirakçılarının diqqətinə çatdırdı.\nSəttar Bəhlulzadə və Qurban Abbasov adına mədəniyyət saraylarının bədii kollektivləri, həmin mədəniyyət saraylarında dərnəklərdə məşğul olan uşaqlar, uşaq bağçalarının uşaqları maraqlı konsert proqramı ilə çıxış ediblər.\nÇoxsaylı uşağın iştirak etdiyi şənlik uşaqların sevinci ilə qarşılandı. Bayram şənliyində Rayon İcra Hakimiyyətinin başçısı yanında Şuranın üzvləri, aparatının məsul işçiləri, rayonun hüquq-mühafizə orqanlarının, müəssisələrinin rəhbərləri iştirak edirdilər.\nTədbirin sonunda "McDonalds" şirkətinin uşaqlara göndərdiyi yeməklər onlara paylanıb.


7 futbolçu cinsi mənsubiyyətini gizlətdi, yığmadan qovdular\n10 Fevral 2014 10:07\nPublika.Az xəbər verir ki, Britaniyanın “The Daily Telegraph” qəzetinin Yaxın Şərq müxbiri Robert Tait yazır ki, İranın futbolçu qadınları icbari təftiş zamanı doğrudan da qadın olduqlarını sübut etməlidirlər.\nQəzet yazır ki, ölkənin futbol rəhbərliyi belə tədbirlərə, bir sıra qadın komandalarında, o cümlədən milli yığmada kişi cinsindən olan və ya cinsiyyəti dəyişdirən cərrahiyyə əməliyyatından tam keçməmiş, habelə seksual inkişaflarında problemli şəxsləri aşkar etdikdən sonra əl atmaq qərarına gəlib.\nİranda cinsiyyıət dəyişdirilməsi üçün cərrahiyyə əməliyyatları İslam inqilabının banisi Ayətullah Ruhollah Khomeini-nin fətvasına əsasən qanunidir.\nŞərhçilər qeyd edirlər ki, ümumiyyətlə, bu fətva ölkənin əsas qanunu sayılan şəriətin cinsi mənəviyyat müddəaları ilə ziddiyyət təşkil edir.\nİranın idman rəsmiləri bildiriblər ki, yeni qaydalara uyğun olaraq həkimlər ölkənin qadın futbolu üzrə premyer liqasının, o cümlədən mini-futbol komandalarının məşqlərinə qəfil reydlər edəcəklər.\nCinsiyyətini dəyişənlərə qadağan yoxdur\nİran Futbol Federasiyasının tibb komitəsinin rəhbəri Ahmad Hashemian deyib ki, klubların özləri hər hansı futbolçu ilə kontrakt imzalamazdan əvvəl onun cinsiyyətini tibbi şəkildə yoxlayıb təsdiq etməyə borcludur.\nO deyib ki, qadınlığını isbat edə bilməyənlər qadın futbolundan kənar edilməlidirlər.“Əgər bu adamlar cərrahiyyə vasitəsilə öz problemlərini həll edə bilsələr, bundan sonra onlara qadın futbol yarışlarında iştirak etmək icazəsi veriləcək.” – deyib cənab Hashemian İRNA agentliyinə.\nİranda cinsiyyətin dəyişdirilməsi məqsədilə əməliyyatlar aparılır və bütün proses hormon terapiyası da daxil olmaqla iki ilədək davam edə bilər.\n7 futbolçu artıq xaric edilib\nİRNA agentliyinin məlumatına görə, federasiyanın cinsiyyət sərancamı əsasında artıq 7 futbolçunun kontraktları ləğv edilib.Deyilənlərə görə, İranda qadın futbolçuların cinsiyyəti barədə ilk narahatlıq 4 il əvvəl, komandalardan biri rəqib komandanın qapıçısı barədə şübhələrini rəsmən bildirdikdən sonra yaranıb.\nFutbol İran qadınları arasında son dərəcə populyardır, hərçənd qadınlara kişi futboluna tamaşa etmək üçün stadionlara getmək qadağandır.


Siyasət 3 Dekabr 2021 19:04 (UTC+04:00)\nAzərbaycan Respublikasının İnsan Hüquqları üzrə Müvəkkili (Ombudsman) Səbinə Əliyeva İtaliyaya rəsmi səfəri çərçivəsində növbəti görüşlərini keçirib. Ombudsman İtaliya Respublikası Senatının İnsan hüquqlarının müdafiəsi və təşviqi üzrə fövqəladə komissiyasının sədri, senator Corcio Fede və Komissiya üzvləri ilə görüşüb.\nOmbudsman Aparatından Trend-ə verilən məlumata görə, S.Əliyeva görüşdə çıxış edərək ölkələrimiz arasında əlaqələrin daha da inkişaf edəcəyinə inamını ifadə edib. Ombudsman ölkəmizdə bir çox xalqların, müxtəlif dinlərin nümayəndələrinin dostluq, qardaşlıq şəraitində yaşadığını bildirib. Azərbaycanın tolerantlıq modelinin dünyanın 28 universitetində, o cümlədən Roma Sapienza Universitetində də öyrənildiyi diqqətə çatdırılıb.\nOmbudsman çıxışı zamanı Azərbaycanın Ermənistan tərəfindən uzun illər məruz qaldığı işğal, terror, nifrət siyasətinin nəticələrini diqqətə çatdırıb. S.Əliyeva Birinci və İkinci Qarabağ müharibələrində Ermənistanın ölkəmizə qarşı törətdiyi müharibə cinayətləri, beynəlxalq hüquq və insan hüquqları pozuntuları barədə ətraflı məlumat verib.\nİkinci Qarabağ müharibəsində mülki obyektlərin atəşə tutulması nəticəsində 100-dən çox şəxsin həyatını itirdiyi, 450-dən çox şəxsin xəsarətlər aldığı, çoxsaylı məktəb, bağça, xəstəxana və digər infrastruktur binalarının, dini-tarixi abidələrin dağıldığı vurğulanıb. Ombudsman bu müharibə zamanı qadağan edilmiş silahlardan, kaset tipli sursatlar və ağ fosfor bombalarından istifadə faktını da qeyd edib. Azad edilmiş bölgələrdəki mina təhlükəsinin ciddiliyinə diqqət çəkən Ombudsman Birinci Qarabağ müharibəsindən bəri itkin sayılan azərbaycanlılarla bağlı Ermənistan tərəfinin məlumat verməməsinin yaratdığı narahatlığı da diqqətə çatdırıb.\nS.Əliyeva çıxışı zamanı müharibə və postmüharibə dövründə beynəlxalq qurumların rəsmiləri, xarici ölkə ombudsmanları, diplomatik nümayəndəliklərlə görüşlər keçirdiyini, beynəlxalq ictimaiyyətə qeyd edilən hallarla bağlı foto və video faktların yer aldığı hesabatların, müraciətlərin ünvanlandığını əlavə edib. Ombudsman İtaliyanın müvafiq qurumlarına çağırış edərək, sözügedən məsələlərlə bağlı yerində araşdırmalar aparmaq üçün onları ölkəmizə dəvət edib.\nDaha sonra Ombudsman İtaliya Respublikası Parlamentinin Deputatlar Palatasının vitse-prezidenti, deputat Ettore Rosatonun təşkilatçılığı ilə keçirilən brifinqdə iştirak edib. E.Rosato Ombudsmanın fəaliyyətini yüksək qiymətləndirdiyini bildirib, müharibədən sonra senatorlarla birgə ölkəmizə səfər edərək Gəncədə dağıntılara şahid olduğunu qeyd edib. Daha sonra Ombudsman kütləvi informasiya vasitələrinin nümayəndələrinin suallarını cavablandırıb.